Principauté de Moscharie: Μαρτίου 2011\nΟ αφορισμός των επαναστατημένων Ελλήνων από τον Πατριάρχη Γρηγόριο τον Ε’, επονομαζόμενο και εθνομάρτυρα, παραβλέποντας το γεγονός ότι την εποχή εκείνη η αγχόνη ήταν για τον Σουλτάνο ότι η κακήν-κακώς και κλωτσηδόν απόλυση ενός ανίκανου κρατικού λειτουργού σε ένα οποιοδήποτε ευνομούμενο κράτος της σήμερον. Κυκλοφορεί κατά κόρον στα διαδίχτυα κι άλλη μια ακόμα δε βλάπτει, μιας και απουσιάζει παντελώς από τα σχολικά εγχειρίδια Ιστορίας.\nΑπολαύστε τον και μετά έχει σύντομο testάκι για να δούμε τι καταλάβατε!\nΚαι τώρα το testάκι, μάλτιπλ τσόις για την ευκολίαν σας και όχι, ο κάτωθι εικονιζόμενος Μάρκος Μπότσαρης δεν εκτελεί χρέη επιτηρητου.\nΕΡΩΤΗΣΗ ΚΡΙΣΕΩΣ Νο1: Πότε και από ποιόν Πατριάρχη άρθηκε το ανάθεμα από τα κεφάλια του Κολοκοτρώνη, του Καραϊσκάκη, του Μακρυγιάννη, του Παπαφλέσσα, της Μπουμπουλίνας, του Κανάρη, του Μιαούλη και των άλλων των παιδιών; (ο Ανδρούτσος είχε ένα ολόκληρο ανάθεμα από μόνος του, όλο δικό του καταδικό του).\n(α) Το 1852 από τον πατριάρχη Άνθιμο τον Δ’ κατά την δεύτερη εκλογή του, όταν τακτοποίησε το θέμα της από το 1833 Αυτοκέφαλης Εκκλησίας της Ελλάδος. Για την ενέργειά του αυτή επαύθη από την Υψηλή Πύλη τον ίδιο χρόνο.\n(β) Το 1922 από τον Πατριάρχη Μελέτιο τον Δ’, παραμονές των επιχειρήσεων στον Σαγγάριο, για να ανεβάσει κατακόρυφα το ηθικό του Ελληνικού Στρατού που μέχρι τότε προήλαυνε νικηφόρα.\n(γ) Το 1955 από τον Πατριάρχη Αθηναγόρα, σε αντίποινα για τα γεγονότα της 6ης και 7ης Σεπτεμβρίου του ίδιου έτους.\n(δ) Το 1971 από τον Πατριάρχη Αθηναγόρα, σε απάντηση της διακοπής της λειτουργίας της Θεολογικής Σχολής της Χάλκης από το Τουρκικό κράτος\n(ε) Μόλις φέτος από τον Πατριάρχη Βαρθολομαίο, ταυτόχρονα με την επίσημη αγιοποίηση της δικιάς μας Αγίας Θεοδώρας Βασίλισσας Άρτας.\nΕΡΩΤΗΣΗ ΚΡΙΣΕΩΣ Νο2: Όταν ο Γρηγόριος και η κουστωδία του αφόριζαν τους επαναστατημένους Έλληνες, δεν αφόριζαν ταυτόχρονα και τους εαυτούς τους;\n(α) Ναι γιατί όλοι τους ήταν μυημένοι στη Φιλική Εταιρεία, ένθερμοι λόγω και έργω υποστηρικτές της Επανάστασης, τόσο φλογεροί πατριώτες που σε μια πράξη ύψιστης αυτοθυσίας αφόρεσαν και καταράστηκαν τους ίδιους τους εαυτούς τους.\n(β) Ναι, αλλά την επομένη της Απελευθέρωσης θα παίρναν πίσω το ανάθεμα και θα ζητούσαν συγχώρεση απ’ τον Πανάγαθο.\n(γ) Όχι γιατί πρωτίστως θεωρούσαν αυτούς χριστιανούς, δούλους του Κυρίου και του Σουλτάνου κι αν επικρατούσε η Επανάσταση θα χάνανε όλα τα πλούτη και προνόμια που είχαν από τον Σουλτάνο με αντάλλαγμα την υποταγή και υπακοή των χριστιανικών πληθυσμών της Αυτοκρατορίας.\n(δ) Όχι γιατί είχαν κρυφά κάτω απ’ τα ράσα, σταυρωμένα τα δαχτυλάκια τους (δείκτη και μέσο) κι έτσι δε τους πιάναν αυτούς οι κατάρες.\n(ε) Το κάνανε στα ψέματα… άλλωστε αν πίστευαν σε τέτοιες μαλακίες δεν θα είχαν φτάσει τόσο ψηλά στην εκκλησιαστική ιεραρχία.\nΕΡΩΤΗΣΗ ΚΡΙΣΕΩΣ Νο3: Μετά τον Γρηγόριο και καθ’ όλη την διάρκεια της Επανάστασης, καθήκοντα χριστιανάρχη ανέλαβαν οι Ευγένιος Β’ (1821-1822), Άνθιμος Γ’ (1822-1824), Χρύσανθος (1824-1826) και Αγαθάγγελος (1826-1830) οι οποίοι -όπως και ο Γρηγόριος- απέτυχαν παταγωδώς εις τα καθήκοντά τους. Τι τέλος είχαν;\n(α) Όλοι πήγαν σκασμένοι απ' τη στεναχώρια που υποχρεώθηκαν να Πατριαρχεύσουν μεσούσης της Επαναστάσεως και δεν μπόρεσαν να πάρουν τ’ άρματα και να ζωστούνε τα φυσεκλίκια.\n(β) Όλοι πήγαν συντετριμμένοι που οι ελαχιστότητές τους έπρεπε (έστω και με το γιαταγάνι στο λαιμό) να διαδεχθούν μια εμβληματική σεπτή και ηρωϊκή μορφή σαν αυτή του Γρηγορίου του Ε’.\n(γ) Όλοι πήγαν σφαγμένοι ή απαγχονισμένοι μετά από φριχτά βασανιστήρια και εξευτελισμούς για να σπάσει το ηθικό των επαναστατημένων Ελλήνων κι έτσι γινήκαν ήρωες, μάρτυρες και Άγιοι.\n(δ) Οι Πατριάρχες ποτέ δεν πεθαίνουν αλλά κοιμούνται και καμία σημασία δεν έχει τι τους κοιμίζει τελικά.\n(ε) Όλοι από γεράματα πλην ενός που πήγε από έμφραγμα του μυοκαρδίου.\nΕΡΩΤΗΣΗ ΚΡΙΣΕΩΣ Νο4: Με ποιο τρόπο, κατά την διάρκεια της Ελληνικής Επανάστασης 1821-1827, το Πατριαρχείο και τα εν Ελλάδι υποκαταστήματά του, απέτρεψαν την ανάκληση από την Υψηλή Πύλη όλων των χρυσοβούλων και των φιρμανίων που τους μπούκωναν διαχρονικώς με γαίες, φλουριά και κάθε λογής προνόμια και πώς αυτά διατηρήθηκαν σε πλήρη ισχύ και στο ελεύθερο Ελληνικό κράτος μέχρι τις μέρες μας;\n(α) Γιατί όσοι Οθωμανοί προσπάθησαν να βάλουν υπογραφή σε τέτοια κατάπτυστα διατάγματα ανάκλησης εξόργισαν τόσο πολύ τον Πανάγαθο που τό ‘κοψε το χέρι απ’ τη ρίζα. Και για να μην πάθουν και οι Έλληνες τα ίδια μετά, καταλαβαίνεις πως είν’ αυτές οι δουλειές…\n(β) Γιατί εξιλεώνονταν στον κραταιό βασιλέα (τον Σουλτάνο) πληρώνοντας σε είδος: Κατσαντώνης, Εμμανουήλ Παππάς κ.ο.κ.\n(γ) Γιατί ήταν απαίτηση των επαναστατών ραγιάδων κι ο Σουλτάνος σκιάχτηκε: Να μην πειραχτεί ούτε μια τρίχα απ’ τα μαλλιά των θεματοφυλάκων της πεφιλημένης τους πίστεως μήτ’ ένα γρόσι απ’ τον μπεζαχτά τους μη και πεθάνουν από ασιτία και σε ποιους θα πλερώνουνε μετά τη δεκάτη.\n(δ) Διότι όπως φαίνεται και στο γράφημα που ακολουθεί τα άστρα δεν ευνοούσαν τέτοιες οικονομικές ενέργειες.\n(ε) Το ξέχασαν τελείως γιατί είχαν το μυαλό τους οι μεν στο πως να καταστείλουν την επανάσταση και οι δε στο να οργανώσουν το νέο κράτος.\nΑυτά προς το παρόν και θα επανέλθουμε με το πάρτ βού.\nΚαι για να μη σας παιδεύω:\n1:ε, δηλαδή ουδέποτε.\n2:γ ή/και ε, και τα δύο ισχύουν εξ' ίσου.\nΕμουγκάνισεν ο Conko στις 8:47 μ.μ. 7 σχόλια: Σύνδεσμοι σε αυτήν την ανάρτηση\n-> ΜΟΥΓΚΑΝΙΣΜΑΤΑ, ΝΕΟΕΛΛΑΔΙΣΤΑΝ, ΠΑΠΠΑ(Ε)ΡΟΛΟΓΙΕΣ\nΟ (θεσμοθετημένος) τζαμπατζής κι ο (θεσμοθετημένος) μειονεκτικός!\nΑκούστε τη δήλωση Ρέππα σε mp3\nΑκούστε τη δήλωση του κ. Ρέππα στο Βήμα.\nΤώρα δηλαδή τι σόι σοβαρή αντιπολίτευση μπορεις να κάνεις;\nΑν το γιαουρτάκι έχει λήξει πας για κακούργημα;\nΕμουγκάνισεν ο Conko στις 1:11 μ.μ. 2 σχόλια: Σύνδεσμοι σε αυτήν την ανάρτηση\nΚαι μετά τη Μιλένα τι;;;\nΔεν θα άλλαζε ίσως τίποτε από το ελεεινό της ενέργειας αυτής, αν αφορούσε ένα μεσαίο ή κατώτερο στέλεχος του ΠΑΣΟΚ. Όταν αφορά όμως τον γραμματέα του κόμματος, τότε δεν αποτελεί απλώς μια αναμφισβήτητη απόδειξη ότι οι άνθρωποι και οι μηχανισμοί του κόμματος αυτού είναι αδιόρθωτοι. Ούτε απλώς ότι είναι ασυνείδητοι σε τέτοιο βαθμό, ώστε με την πολιτική τους να βυθίζουν εκατομμύρια ανθρώπους στη φτώχεια και στην ανεργία και την ίδια στιγμή να βολεύουν τον εαυτούλη τους. Αλλά ότι είναι τόσο βαθιά και διεστραμμένα ιδιοτελείς, ώστε να μην καταλαβαίνουν καν τον αντίκτυπο των πράξεών τους.\nΤόσα χρόνια στο κουρμπέτι κατάντησαν πολιτικά παχύδερμα της εξουσίας - άλλη εξήγηση για το θράσος και τη βλακεία της ανηθικότητάς τους δεν υπάρχει. Καμένοι από τα ναρκωτικά του ρουσφετιού και του βολέματος κατάντησαν πολιτικοί κακοποιοί, που περιφρονούν όχι μόνο την ηθική, αλλά και το αίσθημα δικαίου και την «αστυνομία» της κοινής γνώμης. Η παθογένεια της μαρμίτας έχει εξουδετερώσει σ’ αυτούς ακόμα και το αίσθημα αυτοσυντήρησης που οι κοινοί κακοποιοί διαθέτουν. Αλλιώς θα είχαν αναρωτηθεί: Πετάει- πετάει ο Καρχιμάκης; Αλλά μπα! Κατά τα άλλα, όταν τους παίρνουν με τα γιαούρτια τούς φταίει ο ΣΥΡΙΖΑ...\nΟύτε τα προσχήματα δεν κρατάνε πια...\nΌχι τίποτις άλλο, αλλά να: Αν έμενε στην Ολυμπιακή μπορεί να τον απέλυε ο Βγενόπουλος...\nΕμουγκάνισεν ο Conko στις 4:17 μ.μ. 1 σχόλιο: Σύνδεσμοι σε αυτήν την ανάρτηση\nΕμουγκάνισεν ο Conko στις 8:24 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\n...αλλά θα μου πεις ποιός έχασε την τσίπα για να τη βρει η Μιλένα;\nΕίχε προβλήματα με τον πρώην άντρα της για την επιμέλεια των παιδιών τους κι αυτός πήγε να βρει το όποιο δίκιο του στα νεοΕΛλαδιστανικά δικαστήρια.\nΗ εν λόγω δευτεροκλασάτη ανθυποϋφυπουργός ένεκα του ότι ο συρφετός του σιναφιού της καταψήφισε την άρση της βουλευτικής της ασυλίας, δεν μπορούσε να μηνυθεί και ο πρώην άντρας της στερήθηκε το αναφαίρετο δικαίωμά του στην πρόσβαση στη νεοΕΛλαδιστανική δικαιοσύνη.\nΠήγε λοιπόν ο άνθρωπος στα φραγκολεβαντίνικα τα δικαστήρια, όπου και δικαιώθηκε...\nΗ Μιλένα έκανε χρήση ενός "δικαιώματος" που υποτίθεται ότι προστατεύει την πολιτική της ζωή για να εξυπηρετήσει την προσωπική της, παραβίασε στοιχειώδεις πολιτικές ελευθερίες ενός Έλληνα πολίτη, σύρθηκε η Χώρα της οποίας είναι ανθυποϋφυπουργίδιο στα διεθννή δικαστήρια και καταδικάστηκε από την πράξη της αυτή και μετά μας έστειλε και τον λογαριασμό: 12.000 ευρώ για δικαστικά έξοδα και 7.000 ευρώ αποζημίωση που επιδικάστηκε στον πρώην της, το όλον 19.000 €.\nΚαι μη βγει τώρα και πει ότι θα τα πληρώσει απ' τη τσέπη της, γιατί κι αυτή ο μαλάκας ο φορολογούμενος της τη γεμίζει και τώρα είναι πολύ αργά για δάκρυα και για μετάνοιες και δακρύβρεχτες συγνώμες καθ' ότι και μόνο αυτό το βλεμματάκι σου κι οι παρέες σου φτάνουν για να καταλάβουμε ποιους έχεις γραμμένους στη τελευταία τρίχα απ' το μαλλί σου.\nΕμουγκάνισεν ο Conko στις 7:50 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\n...του τι έχει δρομολογήσει το ιθαγενές πολιτικό προσωπικό των διεθνών τοκογλύφων.\nΕμουγκάνισεν ο Conko στις 12:32 μ.μ. 2 σχόλια: Σύνδεσμοι σε αυτήν την ανάρτηση\n-> ΚΑΖΑΚΗΣ Δημήτρης, ΝΕΟΕΛΛΑΔΙΣΤΑΝ


Τουρκία: Άρχισε η πρώτη δίκη δημοσιογράφων που συνδέεται με το στρατιωτικό πραξικόπημα - Trelokouneli.gr\nΣάββατο 26 Μαΐου 2018 - 11:05\nΤουρκία: Άρχισε η πρώτη δίκη δημοσιογράφων που συνδέεται με το στρατιωτικό πραξικόπημα\nΆρχισε σήμερα σε δικαστήριο της Κωνσταντινούπολης η δίκη πολλών γνωστών τούρκων δημοσιογράφων οι οποίοι κατηγορούνται για συνέργεια στο αποτυχημένο στρατιωτικό πραξικόπημα του Ιουλίου του 2016 — μια υπόθεση που ενέτεινε τις ανησυχίες των υπερασπιστών της ελευθερίας του Τύπου — όπως διαπίστωσε ανταποκριτής του Γαλλικού Πρακτορείου.\nΣυνολικά 17 πρόσωπα, ανάμεσά τους πολλοί δημοσιογράφοι, συμπεριλαμβανομένων των αδελφών Αχμέτ και Μεχμέτ Αλτάν και της χρονογράφου Ναζλί Ιλιτζάκ, κινδυνεύουν να τους επιβληθούν ποινές ισόβιας κάθειρξης. Κατηγορούνται για «απόπειρα ανατροπής της κυβέρνησης» και «απόπειρα ανατροπής της συνταγματικής τάξης».\nΗ Ιλιτζάκ, δημοσιογράφος και συγγραφέας η οποία εργαζόταν ως το 2013 για την ευρείας κυκλοφορίας φιλοκυβερνητική εφημερίδα Sabah, είναι η πρώτη γνωστή προσωπικότητα των μέσων ενημέρωσης η οποία συνελήφθη για την απόπειρα πραξικοπήματος. Παραμένει υπό κράτηση από τα τέλη Ιουλίου.\nΟ Αχμέτ Αλτάν είναι μυθιστοριογράφος και δημοσιογράφους που εργάστηκε για τις μεγάλης κυκλοφορίας εφημερίδας Hürriyet και Milliyet, ενώ ίδρυσε την αντιπολιτευόμενη εφημερίδα Taraf. Ο Μεχμέτ Αλτάν είναι συγγραφέας που έχει εκδώσει πολλά έργα για την τουρκική πολιτική.\nΟι τρεις δημοσιογράφοι κατηγορούνται κυρίως ότι έπαιξαν ρόλο απολογητών της απόπειρας πραξικοπήματος που επρόκειτο να γίνει κατά τη διάρκεια μιας εκπομπής ενός τουρκικού τηλεοπτικού σταθμού που υποστηρίζει τον Γκιουλέν, του Can Erzincan.\nΜε αυτή τη δίκη «φθάνει σε νέα ύψη ο αυξανόμενος παραλογισμός των κατηγοριών που απαγγέλλονται εναντίον δημοσιογράφων», κατήγγειλε η ΜΚΟ Δημοσιογράφοι Χωρίς Σύνορα (Reporters sans frontières, RSF) σε μια ανακοίνωση που δημοσιοποίησε.\nΗ δίκη, στην οποία στοχοθετούνται εξάλλου πολλοί δημοσιογράφοι της αντιπολιτευόμενης εφημερίδας Cumhuriyet, επιτείνει τις ανησυχίες για την ελευθερία του Τύπου, η οποία έχει επιδεινωθεί πολύ μετά το αποτυχημένο πραξικόπημα.\nΣύμφωνα με τον ιστότοπο P24, ο οποίος ειδικεύεται σε θέματα ελευθεροτυπίας, 167 δημοσιογράφοι κρατούνται στην Τουρκία και στην πλειονότητά τους συνελήφθησαν στο πλαίσιο της κατάστασης εκτάκτου ανάγκης η οποία κηρύχθηκε αμέσως μετά την απόπειρα στρατιωτικού πραξικοπήματος.


Όταν συνδυάζουμε ορισμένα θρεπτικά συστατικά τα οποία βρίσκονται σε μη επεξεργασμένες τροφές, ενώνονται οι δυνάμεις τους και παράγουν οφέλη που καταπολεμούν τις φλεγμονές στον ανθρώπινο οργανισμό. Οι φλεγμονές αποδεικνύονται επικίνδυνες και επηρεάζουν αρνητικά την υγεία μας, καθώς ευθύνονται για δεκάδες παθήσεις.\nΠόνοι στην πλάτη ή ημικρανίες μπορούν να αποτελέσουν συμπτώματα σε μια σειρά από φλεγμονές. Η φλεγμονή μπορεί να οδηγήσει σε χρόνιες παθήσεις όπως πχ αρθρίτιδα, καρδιακές παθήσεις, νόσους του εντέρου, Αλτσχάιμερ ή διαβήτη και να επιδεινώσει ασθένειες όπως πχ. το άσθμα.\nΣύμφωνα με το Prevention, υπάρχουν 7 συνδυασμοί με τροφές που καταπολεμούν την φλεγμονή και είναι ιδιαίτερα ωφέλιμοι για τον οργανισμό. Πολλές φορές μάλιστα οι τροφές αυτές είναι εξ ίσου αποτελεσματικές με τα φάρμακα:\nΟλα τα μούρα βοηθούν στην καταπολέμηση της φλεγμονής επειδή είναι χαμηλά σε λιπαρά και θερμίδες και υψηλά σε αντιοξειδωτικά. Φτιάξτε ένα smoothie με σπανάκι και βατόμουρα πριν ή και μετά την επίσκεψή σας στο γυμναστήριο. Σε μια μελέτη, οι αθλητές που έτρωγαν βατόμουρα κάθε μέρα για 6 εβδομάδες μείωσαν τη φλεγμονή μετά την προπόνηση, ενώ άλλες έρευνες δείχνουν ότι το σπανάκι μπορεί να βελτιώσει την αναπνοή και τη ροή του οξυγόνου κατά τη διάρκεια μιας προπόνησης. Το νιτρικό άλας που υπάρχει στο σπανάκι βοηθά τους μύες να λειτουργούν πιο αποτελεσματικά κατά τη διάρκεια της άσκησης. Ενώ τα βατόμουρα, μόνα τους ή ως προσθήκη σε τροφές, βοηθούν στη μείωση της πόνου μετά την άσκηση.\nΠροσθέστε μερικά κομμένα αμύγδαλα σε ένα μπολ κεφίρ για ένα χαρούμενο, υγιές έντερο. Ερευνες έχουν διαπιστώσει ότι ο συνδυασμός του κεφίρ με τα αμύγδαλα στις τροφές καταπολεμά τη χρόνια φλεγμονή του εντέρου και ασθένειες όπως η νόσος του Crohn, η ελκώδης κολίτιδα και η χρόνια κόπωση.\nΤο σκόρδο και το κρεμμύδι μπορεί να σας δώσουν κακή αναπνοή, αλλά αν τα συνδυάσετε με καστανό ρύζι τότε τα οφέλη στον οργανισμό υπερτερούν. Η αντιοξειδωτική δράση του καστανού ρυζιού είναι ίσως ένα από τα καλύτερα «μυστικά» του. Ο συνδυασμός των τριών (σκόρδο, κρεμμύδι και καστανό ρύζι) μπορεί να τριπλασιάσουν την απορρόφηση του ψευδαργύρου από το σώμα.


Ξενοδοχεία σε: Avigliano Umbro\nAvigliano Umbro - Ξενοδοχεία\nAvigliano Umbro: Κορυφαία σημεία ενδιαφέροντος\nΑπολιθωμένο Δάσος Foresta Fossile di DunarobbaΑυτό το μέρος (Απολιθωμένο Δάσος Foresta Fossile di Dunarobba) βρίσκεται 4,3 χλμ. από το κέντρο της πόλης (Avigliano Umbro), γι' αυτό σας προτείνουμε να το επισκεφτείτε κατά τη διάρκεια της διαμονής σας.\nΜάθετε περισσότερα για: Avigliano Umbro\nAvigliano Umbro: Εξερευνήστε την πόλη\nAvigliano Umbro: Πώς είναι αυτό το μέρος;\nAvigliano Umbro: Αυτό το μέρος είναι ιδανικό για εσάς που θέλετε να αποδράσετε. Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Avigliano Umbro) θα βρείτε καταλύματα που ικανοποιούν τις ανάγκες όλων των ταξιδιωτών. Avigliano Umbro: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Avigliano Umbro), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Avigliano Umbro) είναι εδώ με την εγγύηση χαμηλότερης τιμής μας.\nAvigliano Umbro: Ποια είναι τα καλύτερα μέρη για τη διαμονή σας εδώ;\nAvigliano Umbro - Οι κορυφαίες επιλογές ξενοδοχείων:\nΠανδοχείο με μπαρ (Avigliano Umbro)\nAvigliano Umbro: Τρόποι μετάβασης σε αυτό το μέρος\nAvigliano Umbro: Ποιο είναι το πλησιέστερο αεροδρόμιο;\n• 48,4 χλμ. από το κέντρο του προορισμού (Avigliano Umbro)\nAvigliano Umbro: Τι να δείτε και να κάνετε\nAvigliano Umbro: Τι μπορείτε να δείτε στη γύρω περιοχή;\n• Ιερό Santuario dell'Amore Misericordioso di Madre Speranza (10,8 χλμ. από το κέντρο της πόλης)\n• Santa Maria della Consolazione (εκκλησία) (12,6 χλμ. από το κέντρο της πόλης)\n• Palazzo del Popolo (παλάτι) (13,1 χλμ. από το κέντρο της πόλης)\n• Palazzo del Capitano (παλάτι) (13,1 χλμ. από το κέντρο της πόλης)\n• Κατακόμβες Catacomba di Villa San Faustino (12,4 χλμ. από το κέντρο της πόλης)\nAvigliano Umbro: Τι μπορείτε να κάνετε στη γύρω περιοχή;\n• Απολιθωμένο Δάσος Foresta Fossile di Dunarobba (4,3 χλμ. από το κέντρο της πόλης)\n• Μουσείο Τέχνης Museo Civico (13,1 χλμ. από το κέντρο της πόλης)\n>Avigliano Umbro: Ποια είναι η καλύτερη περίοδος για να επισκεφτείτε αυτό το μέρος;


Η αστρολογική συμβουλή της ημέρας 1/12 - Astrology.gr\nΗΛΙΟΣ - 12° 59' 12" ΚΑΡΚΙΝΟΣ\nΣΕΛΗΝΗ - 18° 12' 03" ΠΑΡΘΕΝΟΣ\nΕΡΜΗΣ - 29° 28' 30" ΔΙΔΥΜΟΙ\nΑΦΡΟΔΙΤΗ - 14° 17' 51" ΔΙΔΥΜΟΙ\nΑΡΗΣ - 29° 49' 17" ΚΡΙΟΣ\nΗ αστρολογική συμβουλή της ημέρας 1/12\nΚαλημέρα και καλό μήνα! Το... φάγαμε σχεδόν και το 2012 -μόνον η «ουρά του γαϊδάρου» απέμεινε- και είμαστε σε αναμονή για τη χρονιά σταθμό για την Ελληνική πολιτική και κοινωνία... το 2013. Από τρόικες δεν μασάμε και συνεχίζουμε να ονειρευόμαστε, να χαμογελάμε και να αναζητούμε το φως στο τούνελ!\nΑς πάμε όμως στο καθιερωμένο κουίζ της εβδομάδας. Ο υποθετικός Κρόνος στην Uranian σχετίζεται με την εξουσία. Ποια εξίσωση δηλώνει την κυβερνητική αποτυχία;\nΑ. Κρόνος Υποθετικός/Απόλλων = Ποσειδώνας\nΒ. Δίας/Κρόνος Υποθετικός= Άδης\nΓ. Πλούτωνας/Άδης= Κρόνος Υποθετικός\nΑφροδίτη= Κιούπιντο/Αδης= Σελήνη/Απόλλων= Μεσουράνημα/Μηδενική Κριού= Δίας/Άδμητος= Κρόνος/Άδης= Άρης/Βουλκάνους= Βόρειος Δεσμός/Βουλκάνους:\nΆθλιες ενώσεις αγάπης. Βρώμικος, ακάθαρτος. Πορνεία. Εμπαθής σεξουαλική αγάπη. Φτωχή κατοικία. Σοβαρή κοιλιακή ασθένεια. Πρόωρη γέννηση. Αποβολή. Αναγκασμένος να μην ικανοποιείται με τίποτα. Ένα άτομο που ξέρει να έλκει τους άλλους. Χαρά που προσφέρεται. Πρόθυμα ξοδεμένα χρήματα. Τα καλά νέα διαδίδονται. Στενοί δεσμοί με καλλιτέχνες. Στενή συνεργασία, αφοσίωση και αρμονία όσον αφορά τη δραστηριότητα με τους οικείους γνωστούς ή τους συγγενείς. Φιλανθρωπίες και προσφορά. Συμπάθεια παντού. Για να απολάβουν αγαθά από πολλούς φίλους. Ειρήνη των εθνών.\nΣήμερα, πολλοί θα διαπιστώστε ότι ακόμη κι αν «ζείτε στο σκοτάδι», δεν περπατάτε μόνοι μέσα σε αυτό, έχετε συνοδοιπόρους. Ενώνοντας τις δυνάμεις σας μαζί τους, θα αναζητήσετε το φως και θα βγείτε από αυτό. Συγχρόνως θα μοιραστείτε με τους άλλους τόσο πόνους, ανησυχίες και καημούς όσο και χαρές, ελπίδες, επιθυμίες και προσδοκίες για ένα καλύτερο αύριο.\nΤο απόφθεγμα της ημέρας: «Προέρχομαι από ένα περιβάλλον όπου, όταν δεις ένα φίδι, το σκοτώνεις. Εδώ, όταν δημιουργηθεί ένα πρόβλημα, προσλαμβάνουν έναν σύμβουλο» Ross Perot\nΤο τραγούδι της ημέρας: Δημήτρης Μητροπάνος – Πάντα Γελαστοί


(ΦΩΤΟ) Η προπόνηση του Προμηθέα στο «Santiago Martin» – Sport24 Πάτρας\n(ΦΩΤΟ) Η προπόνηση του Προμηθέα στο «Santiago Martin»\nΈτοιμος να γράψει ιστορία είναι ο Προμηθέας, με την αποστολή των «πατρινών» να έχει φτάσει από εχθές (11/3) στη Τενερίφη όπου θα λάβει χώρα η ρεβάνς του +12 (69-57) που έχει η ομάδα του Μάκη Γιατρά στα χέρια της.\nΈπειτα από ξεκούραση λόγω του πολύωρου ταξιδιού, οι παίκτες του συλλόγου προπονήθηκαν πριν από λίγο στο «Σαντιάγκο Μαρτίν» χωρίς να προκύψει κάποιο απρόοπτο (θυμίζουμε ότι ο Λίποβι παρέμεινε στην Ελλάδα καθώς ταλαιπωρείται από ίωση).\nΟ Πατρινός προπονητής έχει στη διάθεσή του για τον αυριανό αγώνα (13/3 στις 21:30) τους Γκίκα, Σαλούστρο, Έλις, Πάρκς, Γερομιχαλό, Κατσίβελη, Κασελάκη, Μέιερ, Τσαϊρέλη, ενώ κανονικά θα αγωνιστούν τόσο ο Χολ, όσο και ο Μπράουν.\nΠροηγούμενο άρθρο Ο SPORT24 RADIO Πάτρας μαζί με τον Προμηθέα στον αγώνα της δεκαετίας! Τετάρτη 21.30 Τενερίφη-Προμηθέας\nΕπόμενο άρθρο Οι Μεσογειακοί Παράκτιοι αναζητούν συνεργάτες\nΟ Κάρσεν Έντουαρντς των Σέλτικς σημείωσε 8 τρίποντα σε μία περίοδο!\nΑ’ ΚΑΤΗΓΟΡΙΑ ΕΠΣΑ: Στη «σέντρα» οι ομάδες το Σάββατο\nΑτυχία και απειρία στέρησαν τη νίκη στον Απόλλωνα\nΣτο πλευρό του Νεϊμάρ και ο ΛεΜπρόν!\nΕρυθρός Αστέρας: Ο Κόρι Γουόλντεν εξήγησε γιατί έφυγε από την Παρτίζαν


Στο υδρολογικό πάρκο Ύδρραμα (Αγία Βαρβάρα), από όπου και το όνομα της Δράμας. Φωτογραφία του Σωτήρη Παπαδήμα\nΤο χιονοδρομικό κέντρο του Φαλακρού, το μεγαλύτερο της Μακεδονίας. Φωτογραφία του Θοδωρή Αθανασιάδη/www.viewsofgreece.gr\n6268 Επισκέψεις στο άρθρο\nΑπό τις πηγές της Αγ, Βαρβάρας στο κέντρο της Δράμας, θα βρεθούμε στις παρυφές του Μενοίκιου όρους, στο σπήλαιο Μααρά, όπου μέσα από τα γεωλογικά σπλάχνα του αναβλύζουν από τα αρχέγονα βάθη της γης τα νερά του ποταμού Αγγίτη. Ένα ιδιαίτερο οδοιπορικό στον γνωστό αλλά και ανεξερεύνητο νομό Δράμας.\nΗ σύγχρονη Δράμα, μια πόλη με 40.000 κατοίκους, εμπορικό και διοικητικό κέντρο της ευρύτερης περιοχής, μοιάζει να ασφυκτιά σήμερα, κάτω από τις τσιμεντένιες κατασκευές που χτίστηκαν βιαστικά, με τη λογική της αντιπαροχής, χωρίς σχέδιο και μέτρο, όπως εξάλλου και οι περισσότερες επαρχιακές –και όχι μόνο- πόλεις.\nΌμως δε θα χρειαστεί ιδιαίτερο ψάξιμο για να ανακαλύψετε το άλλο πρόσωπο της μακεδονίτικης πολιτείας. Το ανθρώπινο πρόσωπο, αυτό που φέρνει στο νου εικόνες αλλοτινών εποχών, τότε που η Δράμα ήταν σημαντικό κέντρο επεξεργασίας και εμπορίας καπνού. Όμως τελικά αυτό που κάνει τη Δράμα να ξεχωρίζει είναι η ύπαρξη των πηγών της Αγ. Βαρβάρας, μέσα στην καρδιά της πόλης. Τέτοια αφθονία τρεχούμενων νερών μόνο εδώ και στην Έδεσσα συναντάς. Γύρω από τις πηγές αναπτύσσεται ένα πραγματικό δάσος από υπέργηρα πλατάνια. Καλαίσθητες ξύλινες γέφυρες και λιθόστρωτα μονοπάτια οδηγούν σε κάθε άκρη του μικρού αυτού επίγειου παραδείσου. Ολόγυρα λειτουργούν άφθονες ταβέρνες, ουζερί και καλαίσθητα καφέ τα οποία απλώνουν τα τραπεζάκια τους πλάι στα κελαριστά ρυάκια και στις κρυστάλλινες λίμνες.\nΛίγο μακρύτερα από αυτή την όσα, στο κέντρο της πόλης, βρίσκεται το «Πάρκο Αγαλμάτων» όπου εκτίθενται έργα Eλλήνων και ξένων γλυπτών. Σαφώς και θα πρέπει να επισκεφθείτε το αρχαιολογικό μουσείο, στον κεντρικό δρόμο Πατριάρχου Διονυσίου. Σε ένα καλαίσθητο χώρο παρελαύνει όλη η ιστορία της περιοχής, από το 50.000 π.Χ μέχρι την απελευθέρωση της πόλης από τον Οθωμανικό ζυγό το 1913. Ανηφορίζοντας ως τον κοντινό λόφο Κορύλοβο θα έχετε την καλύτερη άποψη της πόλης και με καθαρό καιρό θα δείτε όλο τον κάμπο ως το Παγγαίο όρος.\nΣπήλαιο Πηγών Αγγίτη η Μααρά\nΑπό το χωριό Κοκκινόγεια ακολουθείτε τις πινακίδες για το σπήλαιο Αγγίτη, που βρίσκεται κοντά στο ομώνυμο χωριό, σε τοποθεσία κατάφυτη από πλατάνια. Το ποτάμι αναπηδά γάργαρο και ορμητικό από μια τρύπα στο βράχο και αμέσως σχηματίζει πλατιά κοίτη. Ολόγυρα ο τόπος είναι καλαίσιητα διαμορφωμένος και οργανωένος να δεχτεί τους όλο και αυξανόμενους επισκέπτες. Το σπήλαιο –ένα από τα ελάχιστα στην Ελλάδα που διασχίζει ποτάμι- έχει εξερευνηθεί σε βάθος 8,5 χλμ. από ομάδα Γάλλων σπηλαιολόγων, ενώ στο κοινό έχουν παραδοθεί συνολικά 500 μέτρα. Σε όλοι το μήκος της διαδρομής, τους επισκέπτες συντροφεύει ο ποταμός με νερά ρηχά και κρυστάλλινα. Ήπιος φωτισμός και φαρδύ επίπεδο μονοπάτι προδιαθέτουν για μια αξέχαστη βόλτα.\nΣτο βόρειο άκρο του νομού Δράμας στα σύνορα της Ελλάδας με τη Βουλγαρία δεσπόζει ο επιβλητικός όγκος του Φαλακρού όρους. Το χιονοδρομικό κέντρο απέχει μόλις 45 χιλιόμετρα από την πόλη της Δράμας. Στη θέση Aγιο Πνεύμα, και σε ύψος 1.720 μέτρων βρίσκεται το πρώτο σαλέ του χιονοδρομικού κέντρου και ο χώρος στάθμευσης. Λειτουργούν 4 συρόμενοι αναβατήρες, μία τετραθέσια, εναέρια αποσυμπλεκόμενη καρέκλα, μία εναέρια διθέσια και τρία baby lift που εξυπηρετούν τις 20 και πλέον πίστες του χιονοδρομικού, συνολικού μήκους πάνω από 22 χλμ. Συνολικά εξυπηρετούν τους χιονοδρόμους τρία σαλέ. Υπάρχουν ακόμη υπαίθρια καταστήματα πώλησης και ενοικίασης ειδών χιονοδρομίας με σχολές εκμάθησης (www.falakro.gr)


The Voice of America (VOA): News in Greek, 06-02-22\n Μπούς: Η Χαμάς δεν αποτελεί εταίρο\n Nέες συνομιλίες Μόσχας-Τεχεράνης για τα πυρηνικά\n Συνάντηση Τζάκ Στρώ με την ιρακινή ηγεσία\n Διαπραγματεύσεις για την παράδοση του Μλάντιτς\nΚ. Ράις, Α. Γκεΐτ\nΟ πρόεδρος Μπούς δήλωσε ότι οι ΗΠΑ δεν έχουν 'εταίρο στην ειρηνευτική διαδικασία' με μία Παλαιστινιακή κυβέρνηση υπό την Ισλαμική Χαμάς. Μιλώντας την Τρίτη σε δημοσιογράφους, ο κ. Μπούς είπε ότι η Χαμάς πρέπει να αναγνωρίσει το δικαίωμα ύπαρξης του Ισραήλ, αν θέλει να συνεχίσουν οι ΗΠΑ να στέλνουν οικονομική βοήθεια στην Παλαιστινιακή Αρχή.\nΝωρίτερα στο Κάιρο, η αμερικανίδα υπουργός Εξωτερικών, Κοντολήζα Ράις, άρχισε περιοδεία σε κράτη της Μέσης Ανατολής, με στόχο να πείσει Αραβικές κυβερνήσεις να υιοθετήσουν σκληρή στάση αμέσως εναντίον της Παλαιστινιακής κυβέρνησης, υπό την Χαμάς. Όμως ο Αιγύπτιος υπουργός Εξωτερικών, Αχμέντ Αμπούλ Γκεΐτ, δήλωσε ότι θα ήταν πρόωρη η περικοπή της βοήθειας προς τους Παλαιστινίους. Ο κ. Γκεΐτ είπε ότι πριν περικόψουν την βοήθεια, οι ΗΠΑ θα πρέπει να δώσουν περισσότερο χρόνο στη Χαμάς να αλλάξει τις θέσεις της έναντι του Ισραήλ. Η κ. Ράις θα συναντηθεί σήμερα με τον πρόεδρο της Αιγύπτου Χόσνι Μουμπάρακ και στη συνέχεια θα μεταβεί στην Σαουδική Αραβία.\nΙ. Χανίγιε, Μ. Αμπάς\nΣτο μεταξύ, ο πρόεδρος της Παλαιστινιακής Αρχής, Μαχμούντ Αμπάς, διόρισε και επίσημα τον Ισμαήλ Χανίγιε, της Ισλαμικής εξτρεμιστικής οργάνωσης Χαμάς, νέο πρωθυπουργό των Παλαιστινίων. Μετά την ανακοίνωση, ο κ. Χανίγιε δήλωσε ότι στοχεύει στο σχηματισμό μιας ευρείας βάσης κυβέρνησης εθνικής ενότητας, έργο που θα πρέπει να ολοκληρωθεί μέσα στις επόμενες 5 εβδομάδες. Επίσης ο κ. Χανίγιε θα πρέπει να βρει τρόπο να πληρώσει τους μισθούς 100 χιλιάδων Παλαιστινίων δημοσίων υπαλλήλων, μετά το πάγωμα, από μέρους του Ισραήλ, της αποπληρωμής φόρων προς την Παλαιστινιακή Αρχή.\nΔυτικές χώρες επίσης απειλούν ότι θα περικόψουν την βοήθεια προς τους Παλαιστίνιους αν η Χαμάς δεν αποκηρύξει τη βία και δεν αναγνωρίσει το Ισραήλ, κάτι που μέχρι τώρα η Χαμάς αρνείται να κάνει. Το Ιράν ζητά από μουσουλμανικές χώρες να χρηματοδοτήσουν την Παλαιστινιακή Αρχή. Ο πολιτικός ηγέτης της Χαμάς, Χαλίντ Μασαάλ, δήλωσε τη Τρίτη από την Τεχεράνη ότι το Ιράν θα παίξει μεγαλύτερο ρόλο στην Παλαιστινιακή πολιτική.\nΟ επικεφαλής των ρωσικών πυρηνικών προγραμμάτων, Σεργκέι Κιριγιένκο, θα επισκεφθεί την Πέμπτη την Τεχεράνη για περαιτέρω συνομιλίες με στόχο την άρση του αδιεξόδου με την Δύση εξαιτίας των πυρηνικών φιλοδοξιών του Ιράν. Ο νέος κύκλος συνομιλιών ανακοινώθηκε την Τρίτη, δύο μέρες μετά τις συνομιλίες στην Μόσχα, που δεν τελεσφόρησαν.\nΟι δύο πλευρές διαπραγματεύονται το σχέδιο της Μόσχας για εμπλουτισμό ιρανικού ουρανίου στο ρωσικό έδαφος. Την Τρίτη, το Ιράν χαρακτήρισε τις συνομιλίες θετικές και εποικοδομητικές, όμως η Ρωσία είπε ότι είναι ακόμα πολύ νωρίς για να ειπωθεί αν οι συνομιλίες είναι επιτυχείς ή όχι.\nΣτο Ιράκ, η αστυνομία δήλωσε ότι έκρηξη βόμβας την Τρίτη κόστισε τη ζωή σε τουλάχιστον 21 άτομα και τραυμάτισε περίπου 30 σε αγορά της Βαγδάτης, στην συνοικία Σιιτών, Ντόρα. Απ' ότι φαίνεται η βόμβα πυροδοτήθηκε με τηλεχειρισμό. Η αστυνομία δήλωσε επίσης ότι συνελήφθη Ιρακινός που πιστεύεται ότι πυροδότησε τη βόμβα.\nΣτο μεταξύ, ο Βρετανός υπουργός Εξωτερικών, Τζάκ Στρώ, που επισκέπτεται το Ιράκ ζήτησε απ' τους Ιρακινούς ηγέτες να σχηματίσουν κυβέρνηση εθνικής ενότητας με στόχο τον τερματισμό μειονοτικών αντιπαραθέσεων. Σε παρόμοια έκκληση προέβη και ο πρέσβης των ΗΠΑ στο Ιράκ, Ζαλμάι Χαλιλζάντ. Από τη πλευρά του, ο πρωθυπουργός του Ιράκ, Ιμπραχήμ αλ Τζααφάρι, δήλωσε ότι οι Ιρακινοί ηγέτες δεν χρειάζονται κανέναν άλλον να τους υπενθυμίζει τις δυσκολίες μιας διασπασμένης κυβέρνησης.\nΣέρβοι αξιωματούχοι δηλώνουν ότι η κυβέρνηση του Βελιγραδίου διαπραγματεύεται για την παράδοση ενός εκ των κύριων καταζητούμενων για εγκλήματα πολέμου του Σερβο-Βόσνιου, Ράτκο Μλάντιτς. Δημοσιογραφικές πληροφορίες από τη Σερβία και τη Βοσνία-Ερζεγοβίνη αναφέρουν ότι ο Μλάντιτς βρέθηκε στο όρος Τσέρ, περίπου 100 χιλιόμετρα δυτικά του Βελιγραδίου.\nΗ Σερβική αστυνομία και το Διεθνές Δικαστήριο της Χάγης διαψεύδουν πληροφορίες ότι ο Μλάντιτς έχει ήδη συλληφθεί. Η διεθνής κοινότητα και ιδιαίτερα η Ευρωπαϊκή Ένωση έχει το τελευταίο καιρό εντείνει τις πιέσεις της προς τη Σερβία για την σύλληψη του Ράτκο Μλάντιτς και του άλλου πρώην ηγέτη των Σερβο-Βοσνίων, Ράντοβαν Κάρατζιτς.\nvoa2html v3.00 run on Thursday, 23 February 2006 - 7:06:49 UTC


Σάββατο 7 Δεκεμβρίου 2013 15:16\nΗ σούπα τραχανά αραιή ή πηκτή αποτελεί τον πιο συνηθισμένο τρόπο μαγειρικής του. Όμως, πλέον η επινόηση των σεφ, μαγείρων, νοικοκυρών δίνουν εξαιρετικά και θρεπτικά πιάτα. Έτσι, έχουμε τον τραχανά να μαγειρεύεται με όσπρια, με λαχανικά και να συνοδεύει κρέατα (κοτόπουλο, χοιρινό, μοσχάρι).\nΕίναι πλούσιος σε υδατάνθρακες, όμως περιέχει και λιπαρά κάτι που καθιστά αναγκαία τη μη χρήση μεγάλης ή καθόλου ποσότητας ελαιολάδου και λοιπών λιπαρών για την παρασκευή του.\nΗ παρουσία του γάλακτος στη συνταγή του τραχανά αυξάνει την παρουσία πρωτεΐνης και ασβεστίου, γι' αυτό αποτελεί κατάλληλη και θρεπτική τροφή για παιδιά. Επιπρόσθετα είναι πλούσιος σε μαγνήσιο που είναι απαραίτητο για ανάπτυξη, σύσπαση μυών, ρύθμιση αρτηριακής πίεσης. Τα 100 γρ ωμού τραχανά, που ισοδυναμούν με ½ φλυτζ περίπου προσφέρουν:\nΛίπη: 12 γρ


Ελληνων μαγειρεματα......: KANEL BULLE (ΣΟΥΗΔΙΚΑ ΤΣΟΥΡΕΚΑΚΙΑ)\nKANEL BULLE (ΣΟΥΗΔΙΚΑ ΤΣΟΥΡΕΚΑΚΙΑ)\nαπό τους Γιάννα Γιάννη\n- 1 1/4 φακελάκι μαγιά ξηρή\n- 1/2 της κούπας ζάχαρη\n- 1/4 της κούπας μαργαρίνη λιωμένη\n- 1/2 της κούπας γιαούρτι\n- 4 κούπες αλεύρι για όλες τις χρήσεις\n- αβγό για άλειμμα\n- μαργαρίνη ή βούτυρο λιωμένο\nΧτυπάμε για 10' στο μίξερ τη μαγιά, τη ζάχαρη, το μαργαρίνη, το γάλα και το αλάτι. Προσθέτουμε και τα υπόλοιπα υλικά και ζυμώνουμε. Το αφήνουμε να φουσκώσει για 1 ώρα. Στη συνέχεια ανοίγουμε τη ζύμη μας σε χοντρό φύλλο και αλείφουμε με τη λιωμένη μαργαρίνη. Πασπαλίζουμε με τη ζάχαρη και την κανέλα και το τυλίγουμε σε ρολό.\nΣτη συνέχεια κόβουμε σε χοντρές φέτες. Τα βάζουμε σε βουτυρωμένο ταψάκι και τα αφήνουμε να φουσκώσουν για 50'. Κατόπιν τα αλείφουμε με αυγό και τα πασπαλίζουμε με ζάχαρη.\nΑναρτήθηκε από Ελλήνων Μαγειρέματα στις 5:04 μ.μ.


Ο Λούης Πατσαλίδης μας είπε το μυστικό που έκρυβε από την Αστέρω\nΟ Stand up comedian, Τηλεπαρουσιαστής και Ραδιοφωνικός Παραγωγός, Λούης Πατσαλίδης, απαντάει με τη σειρά του σε ένα ερωτηματολόγιο με σταθερές ερωτήσεις, στο οποίο θα καλείται κάθε βδομάδα να συμμετάσχει ένας νέος συνεντευξιαζόμενος που προτείνεται από τον προηγούμενο.\nΟ Λούης Πατσαλίδης, παίρνει τη σκυτάλη από τον Νεκτάριο Αλεξάνδρου ο οποίος εγκαινίασε την περασμένη βδομάδα την στήλη «Πιες & Πες» και μας δίνει τις δικές του απαντήσεις. Μοιράζεται συγγνώμες, σ’ αγαπώ, αποκαλύπτει την σχέση του με τους power rangers, καθώς και ένα παλαιότερο μυστικό που ανακάλυψε η σύζυγός του.\nΚαι κάπως έτσι, το bucket challenge συνεντεύξεων στην Avant-garde, συνεχίζεται…με τον Λούη να δίνει τη δική του "πάσα".\nΟτιδήποτε μου κάνει, φτάνει να έχει πολλά παγάκια και να είναι σκέτος.\nΙδανικά στην καφετέρια του αδελφού μου, το Ecru και… να γελάμε ασταμάτητα!\nΤους 5 αριθμούς του τζόκερ.\nΌτι παράγγελνα κρυφά φαγητό όταν έλειπε η Αστέρω από το σπίτι. Με τσάκωσε όμως, οπόταν, πλέον δεν είναι μυστικό.\nΕίμαι ανοιχτό βιβλίο, δεν έχω κάτι να κρύψω. Ωστόσο, αν είχα θα το μοιραζόμουν μόνο με τη γυναίκα μου.\nΓενικά είμαι alcohol free. Πίνω μόνο ένα ποτήρι ουίσκι πριν από την παράσταση μου, η οποία είναι παρεμπιπτόντως κάθε Παρασκευή στο downtown στη Λευκωσια. Κοπιάστε!\nΣτην υγεία της οικογένειας και των φίλων μου.\nΝομίζω από το πρώτο είμαι έτοιμος (γελάει).\nΔΙΑΒΑΣΕ ΑΚΟΜΗ: Ο Νεκτάριος Αλεξάνδρου βγήκε από το comfort zone του.\nΕίμαι ο μπλε power ranger.\nΕάν μεθούσες, σε ποιον θα αισθανόσουν την ανάγκη να ζητήσεις μια συγγνώμη και γιατί, και σε ποιον θα ήθελες να πεις Σ’αγαπώ;\nΔεν χρειάζεται να μεθύσω για να ζητήσω συγγνώμη από κάποιον. Άμα καταλάβω ότι πλήγωσα ή έκανα λάθος, θα ζητήσω συγγνώμη. Δεν είναι ντροπή. Σ’ αγαπω λέω καθημερινά στη γυναίκα μου και στα παιδιά μου.\nΠοιο δημόσιο πρόσωπο θα ήθελες να απαντήσει στη συνέχεια αυτό το ερωτηματολόγιο;\nΘα ήθελα να το απαντήσει η Γιώτα Δαμιανου.


Απώλεια βάρους χωρίς δίαιτα: 7 ανησυχητικές αιτίες - Οικογενειακή απώλεια βάρους\nΟικογενειακή απώλεια βάρους. Δίαιτα: Χάστε 10 κιλά σε 7 ημέρες\nΗ σημαντική απώλεια βάρους χωρίς προφανή λόγο δεν είναι συνηθισμένο φαινόμενο και χρήζει διερεύνησης. Δείτε 7 προβλήματα υγείας που μπορεί να οικογενειακή απώλεια βάρους την απώλεια βάρους: Υπερθυρεοειδισμός Η απώλεια βάρους είναι ένα κοινό σύμπτωμα σε όσους πάσχουν από υπερθυρεοειδισμό.\nΣυνήθως συνοδεύεται και από άλλα συμπτώματα του γαστρεντερικού, όπως η διάρροια. Προβλήματα στο πάγκρεας, το οποίο παράγει ένζυμα που βοηθούν στην πέψη, μπορεί επίσης να προκαλέσουν ξαφνική απώλεια βάρους. Αν έχετε συμπτώματα όπως πόνο στο στομάχι, οικογενειακή απώλεια βάρους κόπρανα ή ναυτία μετά την κατανάλωση λιπαρών τροφών, συμβουλευτείτε γιατρό.\nΤο σώμα αποβάλλει μέσω των ούρων τη γλυκόζη που δεν μπορεί να απορροφήσει και αυτό προκαλεί αυξημένη δίψα. Στον διαβήτη το σώμα σας απορροφά θρεπτικά συστατικά από τους μυς σας με αποτέλεσμα να σημειώνεται απότομη μείωση του βάρους. Κατάθλιψη Η απώλεια της όρεξης είναι κοινό σύμπτωμα της οικογενειακή απώλεια βάρους κατάθλιψης, με αποτέλεσμα το άτομο να χάνει οικογενειακή απώλεια βάρους.\nΕίναι επίσης πιθανό να προκαλέσουν φλεγμονή στο έντερο, εμποδίζοντας την απορρόφηση των θρεπτικών συστατικών. Κακή διατροφή Σύμφωνα με το επονομαζόμενο «παράδοξο της παχυσαρκίας», η απώλεια βάρους στους ηλικιωμένους συνδέεται με αυξημένο κίνδυνο θανάτου. Καθώς οι άνθρωποι γερνούν, το στομάχι τους αδειάζει με πιο αργούς ρυθμούς και έτσι οικογενειακή απώλεια βάρους χορτάτοι για μεγαλύτερο διάστημα.\nΚαρκίνος Πολλοί τύποι καρκίνου, καθώς και κάποιος όγκος στο στομάχι ή στο έντερο, μπορεί να προκαλέσουν φλεγμονή ή δυσαπορρόφηση, που evo απώλεια βάρους σε μείωση του βάρους. Σε αυτές τις περιπτώσεις οι ειδικοί ελέγχουν το στομάχι και το παχύ έντερο για όγκους ή φλεγμονή, καθώς και τον οισοφάγο. Διαβάστε επίσης:.\nBookoo eshop | Πρόγραμμα 2+5 Ημερών Απώλειας Βάρους - Δήμητρα Νάσιου Αδυνατίσματος ολίσθησης φούστα Cavitation+Vacuum+RF+Laser+Roller CE μηχανών liposuction αδυνατίσματος συστημάτων μη της εισβολής Cyclacur uk Άλλο πράγμα να χάνεις κιλά κι άλλο να καις λίπος - steaptv.com\nΕπίσης παρατηρείται στις αράχνες, σε πολλά ζυγόπτερα έντομα, ακόμη και...\nΟι ειδικοί τονίζουν ότι ένας άλλος παράγοντας είναι το μυστικό...\nΕίμαι πολύ καλά! Δυο χρόνια που ξεκίνησα την ανάβαση στο...\nΔεν θα είναι πλέον τόσο απλό να επιχειρήσει κανείς στην...\nΤώρα φανταστείτε πώς τρώτε ένα πιάτο από καθαρή σοκολάτα για...\nΣε δύο μεγάλες επιχειρήσεις, τη Fall Weiss Ιανουάριος-Απρίλιος και τη...


Παρέμβαση «Ρουβίκωνα» στο ιατρείο του επόπτη του Ψυχιατρείου των φυλακών Κορυδαλλού | Reader.gr\nΠαρέμβαση «Ρουβίκωνα» στο ιατρείο του επόπτη του Ψυχιατρείου των φυλακών Κορυδαλλού\nΤετ, 12/02/2020 - 23:01\nΜέλη της συλλογικότητας«Ρουβίκωνας» πραγματοποίησαν παρέμβαση στο γραφείου του του επόπτη του Ψυχιατρικού Τμήματος των φυλακών Κορυδαλλού.\nΣυγκεκριμένα με ανάρτηση του σε ιστοσελίδα του αντιεξουσιαστικού χώρου ο «Ρουβίκωνας» ανέλαβε την ευθύνη για τη συγκεκριμένη ενέργεια.\nΌπως αναφέρεται στο κείμενο ο ψυχίατρος έχει ευθύνη στην αποφυλάκιση του Αριστείδη Φλώρου της Energa.\nΣυγκεκριμένα όπως αναφέρεται στην ανάρτηση, «εδώ και έξι χρόνια με προεδρικό διάταγμα ανέλαβε χρέη επόπτη του Ψυχιατρικού Τμήματος των φυλακών Κορυδαλλού». «Ο Δουζένης είναι το κλασσικό ψυχιατρικό πλυντήριο για πλούσιους που “ατύχησαν” ή το “παράκαναν”. Εχει ανακατευτεί στο πλευρό του κατηγορούμενου Γιανουσάκη για το NOOR1, το καράβι με τον έναν τόνο ηρωίνη, έχει βγάλει γνωματεύσεις ψυχικής ασθένειας για την Βίκυ Σταμάτη και άλλους κατηγορούμενους του κύκλου Τσοχατζόπουλου και πρόσφατα βεβαίωσε ψυχική νόσο στον καπιταλιστή Φλώρο που έφαγε εκατοντάδες εκατομμύρια από αθώους πολίτες σε μια πρώτη δημόσια επίδειξη του τι σημαίνει ιδιωτικοποίηση της ενέργειας… Ο φλώρος αποφυλακίστηκε…».\n«Είναι μερικές περιπτώσεις που μια σειρά ασχήμιες του κόσμου της εξουσίας συναντιούνται δημιουργώντας ένα μοναδικό χαρμάνι αθλιότητας. O κ. Δουζένης, πανεπιστημιακός και διευθυντής της Β’ Ψυχιατρικής Κλινικής του νοσοκομείου “Αττικόν” είναι μια τέτοια. Ο γιατρός αυτός εδώ και έξι χρόνια με προεδρικό διάταγμα ανέλαβε χρέη επόπτη του Ψυχιατρικού Τμήματος των φυλακών Κορυδαλλού.\nΈνα ιστορικό “μαγαζί” καταστολής, βασανιστηρίων αλλά και νομότυπη πύλη αποφυλάκισης για όσους έχουν την οικονομική και πολιτική δύναμη να αγοράσουν την ελευθερία. Εκεί καταλήγουν τα ανθρώπινα ναυάγια των φυλακών, για να περιφέρονται χαπακωμένοι στους διαδρόμους χωρίς αίσθηση τόπου και χρόνου. Από εκεί περνάνε και οι επώνυμοι, αυτοί οι ελάχιστοι καρχαρίες που το “παράκαναν” και η επίσημη δικαιοσύνη δεν μπόρεσε να τους κρατήσει έξω από τα σίδερα. Για αυτούς το ψυχιατρείο είναι ο ενδιάμεσος σταθμός πριν το σπίτι τους. Το ψυχιατρείο του Κορυδαλλού είναι ένας παράδεισος για αρχιφύλακες, διευθυντές φυλακών αλλά και γιατρούς εδώ και δεκαετίες. Απόλυτη εξουσία, απόλυτος έλεγχος των κρατουμένων, μπόλικο μαύρο χρήμα. Ποιος ξεχνάει την –διδακτική – περίπτωση του αείμνηστου Μαράτου;Σε αυτό το περιβάλλον ο Δουζένης βρήκε ένα ταιριαστό συμπλήρωμα της καριέρας του.\nΟλοι ξέρουμε ότι οι επώνυμοι και οι ισχυροί έχουν το δικό τους “επιστημονικό προσωπικό”. Δικηγόροι, επικοινωνιολόγοι, δημοσιογράφοι και φυσικά γιατροί. Οι άνθρωποι των ισχυρών είναι πάντα εκεί, καλοπληρωμένοι για να αντιμετωπίσουν κάθε πρόβλημα των χορηγών τους, νόμιμα ή παράνομα. Ο Δουζένης είναι το κλασσικό ψυχιατρικό πλυντήριο για πλούσιους που “ατύχησαν” ή το “παράκαναν”. Εχει ανακατευτεί στο πλευρό του κατηγορούμενου Γιανουσάκη για το NOOR1, το καράβι με τον έναν τόνο ηρωίνη, έχει βγάλει γνωματεύσεις ψυχικής ασθένειας για την Βίκυ Σταμάτη και άλλους κατηγορούμενους του κύκλου Τσοχατζόπουλου και πρόσφατα βεβαίωσε ψυχική νόσο στον καπιταλιστή Φλώρο που έφαγε εκατοντάδες εκατομμύρια από αθώους πολίτες σε μια πρώτη δημόσια επίδειξη του τι σημαίνει ιδιωτικοποίηση της ενέργειας… Ο φλώρος αποφυλακίστηκε…\nΕίναι σε όλους γνωστό πόσο ευαίσθητοι είναι οι “επώνυμοι” σε διαφόρων τύπων ανίατες ασθενείς ή ψυχιατρικά προβλήματα. Βλέπουμε πως αποφυλακίζονται ο ένας μετά τον άλλον. Εχει ακούσει κανείς περίπτωση φτωχού ανθρώπου που παρανόμησε να αποφυλακίζεται τόσο χαλαρά; Εχει ακούσει κανείς κατηγορούμενο για πολιτικό αδίκημα να γυρίζει σπίτι του με μερικές γνωματεύσεις;\nΑς μην κοροιδευόμαστε.\nΗ αστική δικαιοσύνη είναι μια απάτη. Κερδισμένοι αυτής της απάτης είναι οι ισχυροί, αυτοί που φτιάχνουν άλλωστε τους νόμους με τους οποίους δικάζει και αποφασίζει η αστική δικαιοσύνη. Ο Δουζένης είναι μέλος του βοηθητικού προσωπικού των ισχυρών, μέλος του μηχανισμού ατιμωρισίας τους. Ενας μηχανισμός, που όπως είναι φυσιολογικό έχει τα πλοκάμια του μέσα στις φυλακές. Εμείς είμαστε στην κοινωνική βάση. Είμαστε εχθροί του κάθε Φλώρου, εχθροί του μηχανισμού που τον στηρίζει (είτε πρόκειται για δικηγόρους του όπως ο Βορίδης είτε για ψυχιάτρους όπως ο Δουζένης) και θεωρούμε, καθήκον μας να τους πολεμάμε και να τους ξεμπροστιάζουμε. Αυτό ήρθαμε να κάνουμε και αυτή τη φορά. Να πολεμήσουμε και να ξεμπροστιάσουμε έναν συστημικό κολαούζο, ένα χρήσιμο εργαλείο των ανθρώπων της εξουσίας.\nΤέλος να πουμε κάτι ακόμα. Η ακροδεξιά θα προσπαθήσει να καλύψει αυτή την απάτη πετώντας την μπάλα στην εξέδρα και λέγοντας ότι για την αποφυλάκιση Φλώρου φταίει ο “νόμος Παρασκευόπουλου”. Να ξεκαθαρίσουμε λοιπόν: “Νόμος Παρασκευόπουλου”» δεν υπάρχει. Υπάρχει η υποχώρηση του κράτους σε σκληρούς αγώνες των κρατουμένων. Φτωχών και αδύναμων κρατουμένων που δεν έχουν ούτε Βορίδη δικηγόρο, ούτε Δουζένη ψυχίατρο, και που με το αίμα τους κέρδισαν μερικά αυτονόητα ψήγματα δικαιοσύνης. Ασφαλώς θα χρησιμοποιήσουν κάθε νόμο οι ισχυροί. Αλλά πάντα οι νόμοι είναι φτιαγμένοι στα μέτρα τους. Δεκαετίες τώρα οι ισχυροί πάντα αποφυλακίζονται, όμορφα και χαλαρά, το ποιον νόμο χρησιμοποιούν είναι τελικά αδιάφορο…


Θα συμφωνήσουμε με το δήμαρχο ότι χρειάζονται ιδιωτικοί αστυνομικοί για τα πάρκα και τις παραλίες της Ρόδου | Η ΡΟΔΙΑΚΗ\nΘα συμφωνήσουμε με το δήμαρχο ότι χρειάζονται ιδιωτικοί αστυνομικοί για τα πάρκα και τις παραλίες της Ρόδου\nΗμερομηνία 31/08/16 22:15\n► Υπό προϋποθέσεις, η επιδότηση της απασχόλησης μπορεί πράγματι να έχει θετικές επιπτώσεις για την οικονομία. Ως συνήθως όμως στην Ελλάδα είμαστε ικανοί να τα κάνουμε μαντάρα!\n► Ακόμα δεν ανέλαβε η Fraport τα Περιφερειακά αεροδρόμια και διέρρευσε η πληροφορία ότι θα επιβάλει “χαράτσι” 13 ευρώ ανά επιβάτη! Ανάλογα την σοβαρότητα του κράτους είναι και η σοβαρότητα των επενδυτών!\n► Πολύ καλά κάνει και αναδεικνύει το θέμα της προστασίας των τειχών της Παλιάς Πόλης, ο βουλευτής κ. Μ. Κόνσολας, αλλά ...θα πρέπει να το θέσει κι επιτακτικά. Διότι όντως είναι οριακή η κατάσταση!\n► Θα συμφωνήσουμε με το δήμαρχο ότι χρειάζονται ιδιωτικοί αστυνομικοί για τα πάρκα και τις παραλίες της πόλης. Τουλάχιστον ας ξεκινήσουν από τώρα οι διαδικασίες για να τους έχουμε την επόμενη σεζόν!


Καταγγειλτε blog: Επική φάρσα: Παραγγέλνει junk food και υποδέχεται τους ντελιβεράδες γυμνή\nΜια ομάδα φαρσέρ από τον Καναδά επέλεξε να βάλει στο στόχαστρο τους εργαζόμενους στη διανομή φαγητού, τους λεγόμενους ντελιβεράδες. Τι σκέφτηκαν; Να παραγγείλουν πίτσα και να βάλουν μια όμορφη γυναίκα, εντελώς γυμνή να παραλάβει την παραγγελία. Όπως αντιλαμβάνεστε, οι άνθρωποι που επιτελούν το κοινωνικό έργο - κι εδώ και σε όλο τον κόσμο - να φέρνουν φαγητό την ώρα που το χρειαζόμαστε, έμειναν με το στόμα ανοιχτό.\nΚαι για όσους σπεύσουν να χαρακτηρίσουν την ιδέα της ομάδα από το Τορόντο του Καναδά, στερεοτυπική και κάπως σεξιστική, μάθετε πως πριν την όμορφη ξανθιά, οι NELK, όπως υπογράφουν στο youtube, έκαναν την ίδια φάρσα με έναν γυμνό άνδρα


Ν. Νικολόπουλος - Το χρέος μου προς τους πολίτες της Αχαΐας… δεν ξεχρεώνεται! | ΚΑΛΑΒΡΥΤΑ ΝΕΤ\nΝ. Νικολόπουλος - Το χρέος μου προς τους πολίτες της Αχαΐας… δεν ξεχρεώνεται!\nΤετ, 28/01/2015 - 16:09\n«Ο αγώνας μου για λιγότερα χρέη στις πλάτες του ελληνικού λαού ξεκινάει τώρα, όμως το προσωπικό μου χρέος προς τους πολίτες της Αχαΐας, οι οποίοι με εκλέγουν εκπρόσωπό τους στη Βουλή επί 25 χρόνια, νικητή σε 11 εκλογικές αναμετρήσεις, ειλικρινά, δεν μπορεί να εξοφληθεί! Θα κάνω ό,τι περνάει από το χέρι μου για να ανταποδώσω την μοναδική στα πολιτικά χρονικά του τόπου μας, εμπιστοσύνη των Αχαιών στο πρόσωπό μου, αλλά τα όσα μου έχουν προσφέρει, το ξέρω, δεν ξεπληρώνονται εύκολα…».\nΑυτά μεταξύ άλλων τόνισε ο Νίκος Νικολόπουλος, επανεκλεγείς Βουλευτής Αχαΐας με την εκλογική συμμαχία των ΑΝΕΛ, μιλώντας ενώπιον πολιτικών φίλων του, το απόγευμα της Δευτέρας στο ξενοδοχείο «Πάτρα Παλάς» της Πάτρας, δεχόμενος τις ευχές τους για τη νέα θητεία και τις παροτρύνσεις τους, να ξεκινήσει μία νέα σελίδα αγώνων, υπέρ του ελληνικού λαού που υπέφερε τα πάνδεινα επί πέντε χρόνια.\nΜιλώντας για αυτή ακριβώς την «μάχη» που μόλις ξεκινάει, ο κ. Νικολόπουλος τόνισε:\n«Θυμηθείτε τους λόγους για τους οποίους παράτησα πριν δυόμισι χρόνια το υπουργείου που μου έδωσε ο Σαμαράς… Θυμηθείτε ότι όταν ο Σαμαράς είπε “γονατίστε” εγώ είπα “θα μείνουμε όρθιοι”. Θυμηθείτε ότι ποτέ δεν κράτησα κλειστό το στόμα μου και ποτέ δεν… κάθισα καλά, όταν οι κυβερνήσεις άλλα έταζαν και άλλα έκαναν, όταν η πολιτική δεν εκπροσωπούσε τον λαό αλλά λειτουργούσε ως αποκλειστικός αντιπρόσωπος του κλειστού κλαμπ των μεγάλων συμφερόντων.\nΜην ανησυχείτε, λοιπόν. Δεν αλλάζω ούτε την περπατησιά μου. Γι’ αυτό και από αύριο θα είμαι πάλι στις επάλξεις, για να στηρίξω την πραγματική πολιτική, αυτή που υπηρετεί τον λαό και κανέναν άλλο. Θα είμαι εκεί για να δώσω ψήφο εμπιστοσύνης στη νέα κυβέρνηση, προκειμένου να υλοποιήσει τα όσα έχει δεσμευτεί. Θα είμαι εκεί για να στηρίξω τα τρία πρώτα νομοσχέδια: Την επαναφορά του κατώτατου μισθού στα 751 ευρώ, της 13ης σύνταξης για τους χαμηλοσυνταξιούχους και της άρσης της ποινικοποίησης των οφειλών προς τον ΟΑΕΕ. Και θα είμαι εκεί, μέρα με την μέρα και βήμα με το βήμα, να ξαναχτίσουμε ένα κράτος δικαιοσύνης και αξιοπρέπειας για όλους τους Έλληνες. Αλλά θα είμαι εκεί, και για να τα βάλω με οποιονδήποτε… κωλοτούμπα ή όποιον επιχειρήσει να αποδομήσει την εθνική μας υπόσταση…».\nΙδιαίτερη αναφορά έκανε ο κ. Νικολόπουλος στην εκλογική συμμαχία των ΑΝΕΛ και στην επιτυχία τους, κόντρα στον πόλεμο που δέχτηκαν, όλο το προηγούμενο διάστημα, καθώς επίσης και στη συμβολή του Χριστιανοδημοκρατικού Κόμματος:\n«Η εκλογική συμμαχία των ΑΝΕΛ νίκησε όλα τα μικρά ή μεγάλα συμφέροντα και μόνο με τη στήριξη του λαού πέτυχε έναν εκλογικό και πολιτικό άθλο. Όσοι αγωνιστήκαμε πλάϊ στον Πάνο Καμμένο, βιώσαμε τον μεγάλο και βρώμικο πόλεμο σε κάθε βήμα μας. Τα καταφέραμε όμως, χάρη στους πολίτες.\nΕίμαι περήφανος και πρέπει να είστε και εσείς περήφανοι για την εκλογική απόδοση των ΑΝΕΛ στην Αχαΐα, όπου επιτεύχθηκε ένα από τα μεγαλύτερα ποσοστά στο πανελλήνιο.\nΕίμαι περήφανος για το ψηφοδέλτιο Αχαΐας των ΑΝΕΛ και ευχαριστώ, έναν – έναν και μία – μία, όλες και όλους τους υποψήφιους βουλευτές για τον μεγάλο αγώνα που έδωσαν. Η προσφορά τους στην εκλογική μας συμμαχία και στον τόπο δεν τελείωσε. Είμαι βέβαιος πως θα συνεχιστεί και στο άμεσο μέλλον από νέες θέσεις ευθύνης.\nΤέλος, είμαι περήφανος για τη συμβολή των Χριστιανοδημοκρατών στην εκλογική συμμαχία των ΑΝΕΛ. Οι Χριστιανοδημοκράτες δεν ενίσχυσαν μόνο ποσοτικά την συμμαχία μας, αλλά της προσέδωσαν και ένα ισχυρό και αναγκαίο πολιτικό στίγμα, τονίζοντας πως οι κεντροδεξιοί πολίτες που είδαν τη ΝΔ να μετατρέπεται επί Σαμαρά σε παραμάγαζο της Μέρκελ και των συμφερόντων, μπορούσαν να βρουν στέγη κοντά μας, αφού και εμείς, σάρκα από την σάρκα τους είμαστε…».\nΕπίσης, αναφερόμενος στις δημοσκοπήσεις που έβλεπαν το φως της δημοσιότητας το προηγούμενο διάστημα, ο κ. Νικολόπουλος ανέφερε:\n«Όσοι προσπάθησαν να μετατρέψουν τις δημοσκοπήσεις από εργαλεία μέτρησης της κοινής γνώμης σε εργαλεία χειραγώγησης της κοινή γνώμης, πήραν την απάντησή τους από τον λαό και αντιμετωπίζουν σήμερα την χλεύη του. Κάποιοι δημοσκόποι, ιδιαίτερα μετά τα χθεσινά εκλογικά αποτελέσματα, είτε ας… σκίσουν τα πτυχία τους, είτε ας αποφασίσουν να σοβαρευτούν, αντιμετωπίζοντας σοβαρά και με τους κανόνες της δεοντολογίας, την κοινωνία και την δουλειά τους. Αυτοκαταστρέφονται και παριστάνουν ακόμα τους… προφήτες! Δεν χρειάζεται να επανέλθω, για παράδειγμα, στην δημοσκόπηση της τοπικής εταιρείας που δημοσίευσε η ιστορική εφημερίδα «Πελοπόννησος» έναντι της οποίας, οι ΑΝΕΛ λάβαμε υπερδιπλάσια ποσοστά σε σχέση με αυτά που εμφάνιζε. Και δεν ήμασταν το μόνο κόμμα… Ελπίζω και εύχομαι, το μεγάλο χαστούκι των πολιτών να συνεφέρει τους πάντες και η δεοντολογία να αποκατασταθεί, ειδικά όταν η δημοσιοποίηση των δημοσκοπήσεων γίνεται μέσω ιστορικών μέσων ενημέρωσης με περγαμηνές εγκυρότητας στο παρελθόν. Αν δεν λυπούνται τους εαυτούς τους, ας λυπηθούν τουλάχιστον την ιστορική προσφορά κάποιων μέσων ενημέρωσης…».\nΤέλος, ο κ. Νικολόπουλος ζήτησε από όλες και όλους τους πολίτες, να σταθούν κριτικά και αυστηρά δίπλα του και δίπλα στη νέα κυβέρνηση του τόπου. «Στις εκλογές αυτές, νίκησαν οι Έλληνες! Πείτε το και φωνάξτε το σε όλους… Γιατί όλοι μαζί πετύχαμε την ανατροπή της ελπίδας και όλοι μαζί πρέπει να προχωρήσουμε. Και θα προχωρήσουμε! Με ξέρετε καλά… Ποτέ δεν ζήτησα πιστοποιητικά κοινωνικών ή πολιτικών φρονημάτων όταν ήταν να βοηθήσω τον τόπο και τους συμπολίτες μου. Και ποτέ δεν ζήτησα ανταλλάγματα από κανέναν για τα λίγα ή πολλά που μπορεί να πρόσφερα. Είμαι εδώ για όλους, λοιπόν. Το ίδιο ασυμβίβαστος, όπως πάντοτε. Και το ίδιο έτοιμος για όλα… Η πατρίδα θα έρθει πάλι στα χέρια μας!»


Γενικές αρχές για ασφαλή συμμετοχή σε άσκηση / Άθληση παιδιών και εφήβων – Ο ΜΑΘΗΜΑΤΙΚΟΣ\nΟι έννοιες άσκηση και άθληση, αν και είναι διαφορετικές, συχνά συγχέονται και θεωρούνται ταυτόσημες. Ουσιαστικά, όμως η άθληση υπαινίσσεται μαζικότερη συμμετοχή ατόμων, πχ ομαδικά αθλήματα με την άσκηση να αποτελεί κύριο και απαραίτητο συστατικό της. Τη στιγμή, όμως, που και στις δύο περιπτώσεις, προϋπόθεση είναι η συμμετοχή, η δαπάνη ενέργειας μαζί με τις συνθήκες, τους τρόπους και τις προϋποθέσεις που αυτή και διασφαλίζεται και αναπληρώνεται, αποτελούν κοινό παρονομαστή.\nΑσφαλώς και δεν πρέπει να διαφεύγει της προσοχής ότι τα θετικά στοιχεία της άθλησης / άσκησης (σωματική ευεξία, ψυχική ευφορία, χαρά της προσπάθειας και της νίκης, ανάπτυξη δεξιοτήτων κλπ) προϋποθέτουν ότι ακολουθούνται κανόνες, ώστε παράλληλα να μην διακινδυνεύεται η υγεία, τόσο στη διάρκεια της άθλησης όσο και μακροπρόθεσμα. Ορισμένοι από τους προβληματισμούς αυτούς θα επιχειρηθεί να απαντηθούν στη συνέχεια και να διατυπωθούν βασικές αρχές, κυρίως με τη διαλεκτική τεχνική των ερωτοαπαντήσεων.\nΕίναι το παιδί έτοιμο να συμμετέχει σε αθλήματα;\nΕτοιμότητα συμμετοχής σημαίνει ότι το παιδί έχει σημαντική διανοητική και κοινωνική δεξιότητα να αντιμετωπίσει τις απαιτήσεις συγκεκριμένου αθλήματος. Ως οδηγός επιλογής του είδους της άθλησης μπορεί να είναι η ηλικία.\nΝα θυμόμαστε όμως ότι τα παιδιά αναπτύσσονται με διαφορετικούς ρυθμούς.\nΑ. Ηλικίες 2-5 ετών\nΠριν από την ηλικία των 6 ετών, τα περισσότερα παιδιά δεν έχουν ανεπτυγμένες τις βασικές κινητικές δεξιότητες να συμμετέχουν σε οργανωμένα αθλήματα. Οι λειτουργίες της ισορροπίας, της προσοχής , της όρασης και της παρακολούθησης κινουμένων αντικειμένων είναι ανώριμες. Έτσι, είναι προτιμότερη η συμμετοχή στο τρέξιμο και την κολύμβηση. Σε αυτήν την ηλικία τα παιδιά μαθαίνουν αντιγράφοντας τους άλλους, για το λόγο αυτό είναι πολύ χρήσιμη και παραδειγματική η συμμετοχή των γονέων. Ανταγωνισμός σε αυτήν την ηλικία δεν επιτρέπεται.\nΒ. Ηλικίες 6-9 ετών\nΣε αυτές τις ηλικίες δεν έχει πλήρως αναπτυχθεί η συνεργασία ματιών – χεριών, ώστε να εκτελούν πολύπλοκες και σύνθετες δεξιότητες, συνεργατικές τεχνικές και στρατηγικές. Αθλήματα που προσφέρονται περισσότερο είναι : τρέξιμο, κολύμβηση, τένις, πολεμικές τέχνες, γυμναστική. Αντίθετα, αθλήματα που απαιτούν εξελιγμένη οπτικο – κινητική ικανότητα, όπως είναι το μπάσκετ, βόλεϊ, χόκεϋ θα είναι ιδιαίτερα δύσκολα. Συνίσταται, επίσης, τα υλικά και οι χώροι άθλησης να είναι ανάλογου μεγέθους και διαστάσεων (πχ μικρότερες μπάλες, γήπεδα, διάρκεια άθλησης, συχνή αλλαγή θέσεων κλπ). Στόχος είναι η μάθηση και όχι η νίκη και το αποτέλεσμα.\nΓ. Ηλικίες 10-12 ετών\nΤώρα τα παιδιά είναι έτοιμα για συμμετοχή σε σύνθετα αθλήματα που απαιτούν κινητικές δεξιότητες, αντιληπτικότητα, συνεργασία, ανάπτυξη στρατηγικών. Εξακολουθεί, όμως, στόχος να είναι η συμμετοχή και όχι η ανάπτυξη ανταγωνισμού. Πρέπει να τονισθεί ότι μπορεί να υπάρξει διαφοροποίηση των ικανοτήτων μεταξύ των παιδιών που εμφανίζουν ενωρίς την εφηβεία και των συνομηλίκων τους. Αυτά τα παιδιά θα πρέπει να μετακινούνται σε ομάδες με παιδιά αναλόγως σημαντικής ανάπτυξης.\nΔ. Οδηγίες στους γονείς για γενική εφαρμογή από τα παιδιά\nΕνθαρρύνουμε τη συμμετοχή σε κατάλληλα αθλήματα\nΕστιάζουμε στη χαρά της συμμετοχής και όχι στον ανταγωνισμό\nΜαθαίνουμε και εφαρμόζουμε τους κανόνες του αθλήματος\nΗ ασφάλεια και η αποφυγή ατυχημάτων είναι προτεραιότητα\nΛαμβάνουμε υπ ‘ όψιν μας τις διαφορές μεταξύ των αγοριών και κοριτσιών, ιδιαίτερα στην εφηβεία\nΗ εξειδίκευση σε ένα άθλημα και η εντατική, σε όλη τη διάρκεια του χρόνου, προπόνηση οδηγούν σε εξάντληση και αύξηση της πιθανότητας τραυματισμών\nΑποφεύγουμε να εκθέσουμε τα παιδιά σε ανταγωνισμό\nΒρίσκουμε ένα καλό πρόγραμμα άθλησης συζητώντας με άλλους γονείς\nΗ νίκη σε ένα άθλημα είναι σημαντική αλλά όχι ο κύριος στόχος\nΣυμμετέχοντας τα παιδιά σε αθλήματα είναι πιθανόν να συνεχίσουν μία αθλητική ζωή δια βίου\nΙΙ. Μπορεί να προκύψουν τραυματισμοί από τα αθλήματα;\nΗ άσκηση και η συμμετοχή σε αθλήματα συστηματικά μπορεί να συνοδευθεί αναπόσπαστα από κακώσεις, τις οποίες πρέπει να γνωρίζουν και οι γονείς και να συνειδητοποιούν και τα παιδιά. Διακρίνονται στις ακόλουθες κατηγορίες:\nΑ. Τραυματισμοί από υπερχρησιμοποίηση (Over use injuries) οφείλονται σε κακώσεις οστών, μυών ή τενόντων και δείχνουν αυξημένης έντασης άθληση. Προβάλλουν με πόνους στα οστά, τένοντες ή μύς μετά τον αγώνα, στη διάρκεια του ή και χρονίζουν ακόμα και όταν δεν υπάρχει άθληση.\nΒ. Τραυματισμοί από υπερεξάσκηση (Overtraining). Η επιδίωξη της επιτυχίας μπορεί να οδηγήσει σε υπερβολική άσκηση από πλευράς έντασης και χρονικής διάρκειας. Για το λόγο αυτό προτείνεται: 1) Περιορισμός της δραστηριότητας του παιδιού σε ένα άθλημα ανά χρονική περίοδο, 2) Άθληση λιγότερο από 5 ημέρες την εβδομάδα, 3) Αλλαγές στην άθληση ανάλογα με τις επικρατούσες καιρικές συνθήκες, 4) Αλλαγή των τεχνικών άθλησης από τη μία μέρα στην άλλη.\nΓ. Εξάντληση (Burnout). Όταν η άθληση από τη χαρά και τον ενθουσιασμό που προκαλούσε, καταλήξει να αποτελεί βάρος και καταναγκασμό, τότε έχει δημιουργηθεί εξάντληση που προβάλλει με χρόνιους μυϊκούς και αρθρικούς πόνους, κόπωση και ταχυκαρδία ηρεμίας. Οι γονείς πρέπει να αντιληφθούν ότι οι αθλητικές δραστηριότητες στοχεύουν στην άσκηση του παιδιού και όχι στην πραγματοποίηση των δικών τους στόχων.\nΙΙΙ. Τι μπορεί να σημαίνει η άρνηση ενός παιδιού να συνεχίσει να ασκείται στο άθλημα που είχε επιλέξει;\nΤις περισσότερες φορές έχουν διαταραχθεί οι σχέσεις με τον προπονητή\nΔεν έχει επαρκή χρόνο να ασχοληθεί\nΈχασε το ενδιαφέρον για το συγκεκριμένο άθλημα διότι άλλα προσδοκούσε\nΗ ατμόσφαιρα στο συγκεκριμένο άθλημα είναι πολύ ανταγωνιστική\nΔε μπορεί να παρακολουθήσει το επίπεδο απόδοσης των συναθλητών του\nΑσκείται στο παιδί μεγάλη πίεση από το οικογενειακό περιβάλλον\nΣτις περιπτώσεις αυτές, οι γονείς πρέπει να μιλήσουν με το παιδί, τον προπονητή και να πληροφορηθούν από τους συναθλητές του. Εάν διαλευκανθεί ο λόγος που οδήγησε στην απόφαση αυτή του παιδιού, μπορεί να συνεχίσει τη συμμετοχή του. Σε διαφορετική περίπτωση, επιτρέπεται να σταματήσει την ενασχόληση του με το άθλημα, έχοντας του διευκρινίσει ότι δεν αποφεύγουμε τις δύσκολες και απαιτητικές καταστάσεις με τη φυγή.\nIV. Διατροφή και ενυδάτωση του αθλούμενου παιδιού\nΕίναι σημαντικό να γνωρίζουμε ότι οι διατροφικές ενεργειακές ανάγκες κάθε παιδιού είναι διαφορετικές. Εξαρτώνται από το φύλο, την ηλικία, το στάδιο εφίδρωσης, το είδος, διάρκεια και ένταση του αθλήματος, στο οποίο επιδίδεται. Ωστόσο, πριν από την αναφορά σε συγκεκριμένες διαιτητικές οδηγίες είναι απαραίτητο να γνωρίζουμε τις ημερήσιες ενεργειακές ανάγκες ανάλογα με το βαθμό δραστηριότητας.\nΗμερήσιες θερμιδικές ανάγκες (kcal) ανάλογα με ηλικία, φύλο, ένταση άθλησης\nΕίναι σημαντικό να συνειδητοποιήσουμε ότι δεν υπάρχουν υπερτροφές ή συμπληρώματα που να μεταμορφώσουν έναν αθλούμενο σε αστέρα. Ανεξάρτητα από την ηλικία του αθλούμενου παιδιού πλέον αποδοτικός και ενδεδειγμένος τρόπος να βελτιωθεί η επίδοση και η αντοχή είναι η διατροφή (υδατάνθρακες, πρωτεΐνες, λίπος), τα υγρά (νερό, διαλύματα), μέταλλα και ιχνοστοιχεία (ασβέστιο, φωσφόρος, μαγνήσιο, σίδηρος, ψευδάργυρος), βιταμίνες (B, D, C, φυλλικό οξύ) και αντιοξειδωτικά.\nΒασικές αρχές διατροφής του αθλούμενου είναι:\nΜικρά και συχνά γεύματα: Οι αναγκαίες θερμίδες που αναφέρθηκαν πρέπει να διανέμονται στη διάρκεια της ημέρας όχι όμως σε κοντινή απόσταση από την άθληση. Ιδιαίτερα για την κολύμβηση το γεύμα πρέπει να απέχει 3 ώρες από την άθληση.\nΜικρά και υγιεινά snacks: Τρώγοντας μικρές ποσότητες ανά 3 ώρες διατηρεί τα επίπεδα του σακχάρου στο αίμα σταθερά και ελαττώνει την υπερφαγία. Είναι χρήσιμο να υπάρχει πάντα διαθέσιμο ένα φρούτο ή μια μπάρα με ξηρούς καρπούς ή μισό σάντουιτς με ψωμί ολικής αλέσεως ή προσυσκευασμένες στο σπίτι φέτες από αχλάδι, μπανάνα, πορτοκάλι ή άλλο φρούτο που επιθυμεί.\nΣτρατηγική πρόσληψης θερμίδων και υγρών: Τα παιδιά που συμμετέχουν σε αθλητικές δραστηριότητες που διαρκούν λιγότερο από 1 ώρα, συνήθως δε χρειάζονται ιδιαίτερη διατροφή και επιπλέον πρόσληψη θερμίδων πριν και μετά την άσκηση. Τα παιδιά αυτά πρέπει να έχουν καλή διατροφή στη διάρκεια όλης της ημέρας. Αντίθετα, μεγαλύτερης ηλικίας και περισσότερο αθλούμενα παιδιά μπορεί να ωφεληθούν από πρόσληψη ενέργειας και υγρών πριν και μετά την άθληση.\nΠριν την άθληση: Περίπου 3-4 ώρες πριν την άθληση, ο αθλητής θα πρέπει να καταναλώνει κυρίως υδατάνθρακες και μέτρια ποσότητα πρωτεΐνης. Το γεύμα αυτό πρέπει να είναι φτωχό σε ίνες και λίπος. Το νερό, επίσης, είναι απαραίτητο και ένας αθλούμενος βάρους 30kg μπορεί να καταναλώσει 250ml νερό 2-3 ώρες πριν την άσκηση. Η πρόσθετη λήψη 150-250 ml αμέσως πριν την άσκηση είναι ωφέλιμη για επαρκή ενυδάτωση\nΣτη διάρκεια της άσκησης: Απαιτείται επιπλέον χορήγηση υγρών(100 ml) ανά 15’. Για άθληση που διαρκεί λιγότερο από 1 ώρα το σκέτο νερό είναι αρκετό. Για μεγαλύτερης διάρκειας άσκηση ή σε πολύ ζεστό περιβάλλον, αθλητικά ποτά ικανοποιούν τις ανάγκες σε νερό και καλύπτουν τις ηλεκτρολυτικές ανάγκες και τις ανάγκες σε υδατάνθρακες. Τονίζεται ότι τα αθλητικά ποτά (sports drinks) είναι πολύ διαφορετικά από τα ενεργειακά ( energy drinks) τα οποία περιέχουν καφεΐνη και υπερβολικές ποσότητες ζάχαρης και δεν πρέπει να καταναλώνονται.\nΜετά την άθληση: Μετά από 30’-60’ μετά την άθληση απαιτείται να αποκατασταθεί η ενέργεια που δαπανήθηκε και το νερό που αποβλήθηκε με την εφίδρωση. Η κατανάλωση ενός snack πλούσιου σε υδατάνθρακες και πρωτεΐνες συνιστάται απολύτως. Ένα σοκολατούχο γάλα είναι πολύ ενδεδειγμένο.\nΤονίζεται με έμφαση ότι παιδιά και έφηβοι αθλητές επειδή βρίσκονται στο στάδιο της ανάπτυξης έχουν αυξημένες ανάγκες σε παροχή ενέργειας και θρεπτικών στοιχείων. Αναφέρθηκε, ήδη, ότι για σωστή και ισορροπημένη διατροφή είναι απαραίτητες και οι 3 κύριες ομάδες δηλαδή υδατάνθρακες, πρωτεΐνες και λίπη.\nΣυγκεκριμένα, οι υδατάνθρακες είναι η κύρια πηγή ενέργειας και πρέπει να αποτελούν τη βάση της διατροφής και να καλύπτουν το 50% της ημερήσιας θερμιδικής πρόσληψης. Καλές πηγές υδατανθράκων είναι το ψωμί, τα ζυμαρικά, τα φρούτα, οι πατάτες, το ρύζι, τα δημητριακά.\nΟι πρωτεΐνες είναι απαραίτητες για την ανάπτυξη όλων των ιστών και ιδιαίτερα του μυϊκού, μάλιστα δε, πρέπει να καλύπτουν το 15% των αναγκαίων θερμίδων. Τα πρωτεϊνικής φύσεως συμπληρώματα πρέπει να αποφεύγονται. Καλές πηγές πρωτεϊνών είναι το ψάρι, το κρέας, τα αυγά, τα πουλερικά και τα γαλακτοκομικά προϊόντα.\nΤα λίπη δίνουν περισσότερες θερμίδες ανά γραμμάριο και για το λόγο αυτό θεωρούνται ως αποθήκες ενέργειας. Είναι απαραίτητα για την απορρόφηση λιποδιαλυτών βιταμινών (A, D, E, K) και είναι απαραίτητο από την κατηγορία των λιπών να λαμβάνεται το 25% της ημερήσιας ενέργειας. Καλές πηγές λιπαρών είναι το ελαιόλαδο, τα λιπαρά ψάρια (σολομός, σαρδέλες, γαύρος), οι ξηροί καρποί. Τα λίπη που βρίσκονται στα τηγανιτά και επεξεργασμένα τρόφιμα, πρέπει να μην αποτελούν μέρος της διατροφής γενικώς των αθλούμενων ατόμων. Γενικά, πηγές αντιοξειδοτικών ουσιών, αποτελούν κυρίως τα εσπεριδοειδή, τα χρωματιστά φρούτα και λαχανικά (ρόδι, πιπεριές, ακτινίδια, πράσινα φυλλώδη λαχανικά, οι ξηροί καρποί, τα φυτικά έλαια). Τα αντιοξειδωτικά είναι απαραίτητα για τη δέσμευση των ελευθέρων ριζών που δρουν βλαπτικά στους μύς κάνοντας τους επιρρεπείς σε τραυματισμούς.\nΑπό τα ιχνοστοιχεία, πρωτεύουσα σημασία έχει ο σίδηρος, επειδή είναι απαραίτητος για την παραγωγή της αιμοσφαιρίνης και τη μεταφορά του οξυγόνου στους ιστούς. Σε έλλειψη του, κυρίως, είναι τα κορίτσια εφηβικής ηλικίας, λόγω της εμφάνισης εμμήνου ρύσης και της ταχείας ανάπτυξης του σώματος. Καλές πηγές σιδήρου είναι το κόκκινο κρέας, τα αυγά, τα δημητριακά ολικής άλεσης, τα αποξηραμένα φρούτα και τα όσπρια.\nΕίναι θεμελιώδους σημασίας να τονισθεί ότι, οι αθλούμενοι, παιδιά και έφηβοι, είναι αναπτυσσόμενοι οργανισμοί και απαγορεύεται απολύτως η σκοπούμενη απώλεια βάρους, ακόμη και αν συσταθεί από τον προπονητή.


"Δρώμενα του τόπου μας" .: Πάμε …. Πλατεία…λοιπόν! "Πλατεία" Γλώσσα Σκοπέλου\nΠάμε …. Πλατεία…λοιπόν! "Πλατεία" Γλώσσα Σκοπέλου\nΗ κεντρική γραφική πλατεία της Γλώσσας,είναι αναμφισβήτητα χιλιοπενεμένη και φυσικά πόλος έλξης για κάθε επισκέπτη.\nΜια στάση εκεί,επιβάλλεται,για να απολαύσετε τον καφέ σας αλλά και για να δοκιμάσετε τo πλούσιο μενού, τους λαχταριστούς μεζέδες πίνοντας τσιπουράκι, κρασί και γιατί όχι, ένα ποτήρι βαρελίσια μπύρα.\nΠάμε ….Πλατεία… λοιπόν, για καφέ, φαγητό, αλλά και δροσερό ποτάκι ή κοκτέιλ, στο μπαράκι της βεράντας μας, με θέα το απέραντο γαλάζιο!\nΚαι επειδή πλατεία και τραγούδι πάνε μαζί, μουσικές βραδιές με ζωντανή μουσική!\nΑναρτήθηκε στις 10:24 μ.μ. Ετικέτες ''Πλατεία", Διακοπές, Διασκέδαση, Φαγητό


ΕΠΙΚΟΙΝΩΝΙΑ - Ktima Aristi\nΩράριο λειτουργίας: Καθημερινά 10.00 έως 18.00 | Σάββατο – Κυριακή 10:00 – 18:00\n*Μπορείτε να επισκέπτεστε την ατζέντα μας, για να ενημερώνεστε για τις ημέρες και τις ώρες που το κτήμα μας είναι κλειστό, λόγω ιδιωτικής εκδήλωσης.\nΣτο παντοπωλείο μας μπορείτε να βρείτε snacks, καφέ και αναψυκτικά για την επίσκεψη σας.\nΣτο Κτήμα Αρίστη είναι ευπρόσδεκτα τα κατοικίδια!\nΠαίρνετε την οδό Μαρία Πολυδούρη με κατεύθυνση προς βόρεια και στρίβετε δεξιά στην οδό Θεσσαλονίκης. Στη συνέχεια στρίβετε αριστερά στην οδό Φρίξου και στο τέλος του δρόμου δεξιά βρίσκεται η οδός Κέας. Στα 50 μέτρα αριστερά θα συναντήσετε το κτήμα μας.\nΕάν έρχεστε από το μετρό Χαλανδρίου:\nΠροχωράτε κατά μήκος της οδού Δουκίσσης Πλακεντίας με κατεύθυνση προς Χαλάνδρι και στα 260 μέτρα δεξιά στρίβετε στην οδό Πλουτάρχου. Στα 200 μέτρα στη συμβολή με την οδό Κέας, βρίσκεται το κτήμα μας.


ΔΙΚΑΣΤΙΚΕΣ ΑΠΟΦΑΣΕΙΣ: ΣΥΛΛΟΓΟΣ ΚΑΚΟΠΟΙΗΜΕΝΩΝ ΓΥΝΑΙΚΩΝ - ΟΔΟΣ ΠΑΝΑΙΤΩΛΙΟΥ 21 - ΠΕΡΙΟΧΗ ΦΙΛΟΠΑΠΠΟΥ - ΣΠΙΤΙ ΜΕ ΠΡΑΣΙΝΑ ΚΑΓΚΕΛΑ\nΔΙΕΣΤΡΑΜΕΝΗ ΦΕΜΙΝΙΣΤΡΙΑ ΠΕΘΕΡΑ ΣΕ ΣΥΝΕΡΓΑΣΙΑ ΜΕ ΜΠΑΤΣΟΥΣ ΚΑΙ ΦΕΜΙΣΤΙΚΕΣ ΟΡΓΑΝΩΣΕΙΣ ΚΑΤΕΣΤΡΕΨΕ ΤΗΝ ΚΟΡΗ ΤΗΣ ΚΑΙ ΤΗΝ ΟΙΚΟΓΕΝΕΙΑ ΠΟΥ ΕΙΧΑΝ ΔΗΜΙΟΥΡΓΗΣΕΙ ΜΕ ΤΟΝ ΣΥΖΥΓΟ ΤΗΣ ΕΠΙ 20 ΧΡΟΝΙΑ ΓΑΜΟΥ\nΗ ΑΡΧΗ ΤΗΣ ΚΑΤΑΣΤΡΟΦΗΣ ΕΓΙΝΕ ΟΤΑΝ ΤΗΝ ΟΔΗΓΗΣΕ ΤΟ 1997 (Η ΜΑΝΑ ΤΗΝ ΚΟΡΗ) ΔΟΛΙΩΣ ΣΕ ΣΠΙΤΙ ΚΑΚΟΠΟΙΗΜΕΝΩΝ ΓΥΝΑΙΚΩΝ ΣΤΗΝ ΟΔΟ ΠΑΝΑΙΤΩΛΙΟΥ 21 - ΠΕΡΙΟΧΗ ΦΙΛΟΠΑΠΠΟΥ\nΤΟ ΚΑΤΩΘΙ ΧΕΙΡΟΓΡΑΦΟ ΤΟ ΕΧΕΙ ΓΡΑΨΕΙ Η ΙΔΙΑ Η ΚΟΡΗ ΠΟΛΥ ΑΡΓΟΤΕΡΑ ΜΕΤΑΝΟΙΩΜΕΝΗ\nΑΛΛΑ ΜΑΤΑΙΩΣ ΓΙΑΤΙ ΥΠΕΚΥΨΕ ΣΤΗΝ ΨΥΧΙΚΗ ΒΙΑ ΚΑΙ ΣΤΗΝ ΥΠΟΒΟΛΗ ΤΩΝ ΦΕΜΙΝΙΣΤΡΙΩΝ ΑΦΟΥ ΤΕΛΙΚΑ ΤΟ 2004 ΕΓΚΑΤΕΛΕΙΨΕ ΤΟΝ ΣΥΖΥΓΟ ΤΗΣ ΚΑΙ ΑΠΟ ΤΟΤΕ ΚΑΤΑΣΤΡΕΦΕΙ ΤΑ ΤΡΙΑ ΠΑΙΔΙΑ ΤΟΥΣ ΜΕ ΤΗΝ ΦΕΜΙΝΙΣΤΙΚΗ ΔΙΚΑΣΤΙΚΗ ΕΠΙΜΕΛΕΙΑ ΠΟΥ ΠΗΡΕ ΑΠΟ ΤΟ ΦΕΜΙΝΙΣΤΙΚΟ ΔΙΚΑΣΤΙΚΟ ΣΥΣΤΗΜΑ\nΟΥΔΕΜΙΑ ΔΙΚΑΣΤΙΝΑ ΚΑΙ ΟΥΔΕΙΣ ΔΙΚΑΣΤΗΣ ΕΛΑΒΕ ΠΟΤΕ ΥΠ' ΟΨΙΝ ΤΟΥ ΤΟ ΚΑΤΩΘΙ ΧΕΙΡΟΓΡΑΦΟ ΠΑΡ' ΟΤΙ Ο ΣΥΖΥΓΟΣ ΤΟ ΠΡΟΣΚΟΜΙΣΕ ΣΕ ΟΛΑ ΤΑ ΑΣΤΙΚΑ ΔΙΚΑΣΤΗΡΙΑ ΠΟΥ ΕΓΙΝΑΝ ΓΙΑ ΤΗΝ ΕΠΙΜΕΛΕΙΑ ΤΩΝ ΠΑΙΔΙΩΝ\nΌταν η μάνα μου με πήγε στο σύλλογο κακοποιημένων γυναικών με τελείωσε.\nΜου έριξε ένα βάρος πάνω μου το οποίο δεν φεύγει.\nΑπό τότε η οικογένεια έχει τελειώσει και ζει σε μια τρομοκρατία.\nΕπαναλήφθηκε συνεχώς και αδιαλείπτως.\nΈχει ανοιχτεί μαύρη τρύπα που τα απορροφάει όλα.\nΒλέπουν ότι είμαστε άσχημα και μας βαρούν να πάμε πιο κάτω.\nΔεν θέλουν τα γεννήματά μας να επιβιώσουν. Αν δεν δουν τα παιδιά να μείνουν ορφανά δεν σταματούν.\nΤα προβλήματα που μας έχουν δημιουργηθεί, ηθικά, κοινωνικά, οικονομικά δεν μας αφήνουν να αναπνεύσουμε. Είμαστε ζωντανοί και πεθαίνουμε σιγά-σιγά.\nΤο κοινωνικό περιβάλλον τους υποστηρίζει για πολλούς λόγους και προχωράμε μην ξέροντας που πατάμε και πέφτοντας κάτω μια ο ένας μια ο άλλος.\nΈχω την οικογένειά μου και δεν την έχω. Την βλέπω να λιώνει και τι μπορώ να κάνω;\nΘέλω να αντισταθώ να ζητήσουμε το δίκιο μας και τα δικαιώματά μας, τα φυσικά, και λαμβάνουμε μόνο κυνηγητό.\nΚυριαρχεί το ψέμα, η κακία, η μαγεία.\nΔεν μας δίνει κανείς δίκιο.\nΒρίσκομαι παγιδευμένη στις πράξεις μου, έχω διαπράξει εγκλήματα στο παρελθόν, κάτω από εξαθλίωση ψυχική οικονομική και κοινωνική.\nΜπλοφάρει μέχρι θανάτου του αντιπάλου και κανείς δεν της έχει ανακάμψει την πορεία. Επιβεβαιώνει η ίδια τον εαυτό της. Ο μόνος που μπορεί να της ανακάμψει την πορεία είναι ο Σπύρος και είναι ο μόνος που έχει το φυσικό δικαίωμα να το κάνει επειδή έχει εγκλιματίσει εις βάρος του και εις βάρος της οικογένειας προτού δημιουργηθεί και μετά.\nΤΟ ΚΕΙΜΕΝΟ ΚΑΙ ΤΑ ΕΓΓΡΑΦΑ ΕΧΟΥΝ ΚΑΤΑΤΕΘΕΙ ΑΠΟ ΤΟΝ ΣΥΖΥΓΟ ΚΑΙ ΠΑΤΕΡΑ ΣΤΙΣ ΑΡΧΕΣ\nΑναρτήθηκε από Μ.Κ.Ο. "ΠΑΤΡΟΤΗΣ" στις 12:02 μ.μ.\nΕτικέτες ΠΡΑΓΜΑΤΙΚΕΣ ΙΣΤΟΡΙΕΣ


Τροφές που βελτιώνουν την κυκλοφορία του αίματος στον οργανισμό\nΗ κακή κυκλοφορία του αίματος είναι αποτέλεσμα πολλών παραγόντων, όπως είναι το κάπνισμα και η παχυσαρκία και μπορεί να προκαλέσει κράμπες, δυσκολίες στην πέψη, πάγωμα των άκρων. Υπάρχουν ορισμένες τροφές που αποδεδειγμένα συμβάλλουν στη βελτίωση της κυκλοφορίας του αίματος στον οργανισμό, τις οποίες αξίζει να γνωρίζουμε αλλά και να εντάξουμε στο διαιτολόγιό μας.\nΞεκινάμε από το πιπέρι καγιέν, ένα μπαχαρικό το οποίο περιέχει το φυτοχημικό καψαϊκίνη. Η καψαϊκίνη ευνοεί τη ροή του αίματος, μειώνοντας την αρτηριακή πίεση και ωθώντας τον οργανισμό μας να παράγει νιτρικό οξείδιο αλλά και άλλα αγγειοδιασταλτικά, που συμβάλλουν στη διαστολή των αιμοφόρων αγγείων.\nΆλλο ωφέλιμο μπαχαρικό είναι η κανέλα αλλά και ο κουρκουμάς, καθώς βάσει ερευνών βελτιώνουν τη διαστολή των αιμοφόρων αγγείων και τη ροή του αίματος στη στεφανιαία αρτηρία. Ευεργετικό είναι και το ρόδι, καθώς βοηθά τη ροή του αίματος και την οξυγόνωση του μυϊκού ιστού, βοηθώντας και τα άτομα που γυμνάζονται τακτικά. Συνεχίζουμε με το κρεμμύδι, το οποίο περιέχει φλαβονοειδή αντιοξειδωτικά, που βοηθούν στην καλή λειτουργία της καρδιάς, καθώς συμβάλλει στη διαστολή των φλεβών και την αρτηριών. Εξαιρετικά ωφέλιμο για την καρδιά μας είναι και το σκόρδο, το οποίο αποδεδειγμένα μειώνει την αρτηριακή πίεση.\nΤα λιπαρά τώρα ψάρια, όπως είναι ο σολωμός και το σκουμπρί, αποτελούν εξαιρετικές πηγές Ω-3 λιπαρών οξέων, τα οποία ευνοούν την κυκλοφορία του αίματος στον οργανισμό μας, ενώ ταυτόχρονα κρατούν την αρτηριακή πίεση σε χαμηλά επίπεδα. Τα φυλλώδη λαχανικά όπως το σπανάκι είναι επίσης ωφέλιμα, καθώς είναι υψηλής περιεκτικότητας σε νιτρικά άλατα, τα οποία το σώμα μας μετατρέπει σε νιτρικό οξείδιο, που αποτελεί ισχυρό αγγειοδιασταλτικό. Η κατανάλωση τροφών πλούσιων σε νιτρικά άλατα μπορεί να βοηθήσει στη βελτίωση της κυκλοφορίας, με τη διαστολή των αιμοφόρων αγγείων, που επιτρέπει την καλύτερη ροή της κυκλοφορίας του αίματος.\nΤέλος, ευεργετικά είναι και τα εσπεριδοειδή, όπως είναι τα πορτοκάλια, τα λεμόνια και τα γκρέιπφρουτ. Είναι πλούσια σε αντιοξειδωτικά, τα οποία περιορίζουν τις φλεγμονές στον οργανισμό, μειώνουν την αρτηριακή πίεση και τη δυσκαμψία των αρτηριών, ενώ ταυτόχρονα βελτιώνουν τη ροή του αίματος στο σώμα μας.\nΚαταναλώστε κι εσείς τις παραπάνω υγειεινές τροφές, που βελτιώνουν την κυκλοφορία του αίματος στον οργανισμό και θωρακίστε την υγεία σας επιλέγοντας τα πλήρη προγράμματα πρωτοβάθμιας περίθαλψης First Care και First Care Advanced της Interasco.


Τα δύσκολα παζλ ΔΕΗ και ΔΕΠΑ στις διαπραγματεύσεις με θεσμούς - energy-industry.gr\nΤα δύσκολα παζλ ΔΕΗ και ΔΕΠΑ στις διαπραγματεύσεις με θεσμούς\nΤα δύσκολα… παζλ της πώλησης λιγνιτικών μονάδων της ΔΕΗ αλλά και του νέου ρόλου που θα αποκτήσει η ΔΕΠΑ στο τοπίο της πλήρους απελευθέρωσης της αγοράς φυσικού αερίου, από την 1η Ιανουαρίου του 2018, αναμένεται να κυριαρχήσουν στις διαπραγματεύσεις κυβέρνησης – θεσμών σε ό,τι αφορά τα ενεργειακά.\nΑυτό αναφέρουν καλά πληροφορημένες πηγές του Euro2day.gr, ενόψει της άφιξης την ερχόμενη εβδομάδα των επικεφαλής των δανειστών, ενώ από χθες ήδη έγινε η προπαρασκευαστική συνάντηση μεταξύ των τεχνικών κλιμακίων υπουργείου ΠΕΝ και ΡΑΕ και θεσμών. Σύμφωνα με πληροφορίες αν και στην τεχνική συνάντηση στο υπουργείο κυριάρχησαν τα θέματα της πορείας των προαπαιτουμένων με βάση τα χρονοδιαγράμματα – όπου διαπιστώθηκε πως σε «μέσες άκρες» είναι κοντά σε αυτά – η αίσθηση που κυριαρχεί είναι πως δύο θέματα θα μονοπωλήσουν τις διαπραγματεύσεις:\nΗ μάχη του λιγνίτη…\nΑν και οι διαπραγματεύσεις για την τελική πρόταση των λιγνιτικών μονάδων που θα βγουν στο market test γίνονται μεταξύ του υπουργείου ΠΕΝ και της γενικής διεύθυνσης Ανταγωνισμού της Ευρ. Επιτροπής, εντούτοις το θέμα αναμένεται να μπει στο τραπέζι των διαπραγματεύσεων.\nΣύμφωνα με πληροφορίες, μέχρι στιγμής υπάρχει συμφωνία ως προς τη συμμετοχή της «μονάδας 1» και της άδειας κατασκευής της δεύτερης στη Βεύη της Φλώρινας. Οι διαπραγματεύσεις έχουν για την ώρα κολλήσει ως προς τη συμμετοχή των δύο μονάδων του Αμυνταίου. Ο προβληματισμός των Βρυξελλών είναι κατά πόσο θα βρεθούν επενδυτές για τα συγκεκριμένα εργοστάσια με δεδομένη τη σύντομη διάρκεια ζωής τους. Το 2019 πρέπει να αποσυρθούν, ενώ το κόστος της περιβαλλοντικής αναβάθμισης είναι μεγάλο.\nΣτο τραπέζι των συζητήσεων, αναφέρουν οι ίδιες πηγές, έχουν πέσει οι δύο μονάδες λιγνίτη της Μεγαλόπολης, οι οποίες είναι περιβαλλοντικά αναβαθμισμένες κι έχουν και σχετικά, μεγαλύτερο, προσδόκημο ζωής. Ωστόσο, σε αυτήν την πρόταση, εξετάζονται τεχνικά θέματα, όπως η διασύνδεση τους με τη μονάδα φυσικού αερίου ή αν μπορούν να πωληθούν ξεχωριστά οι δύο λιγνιτικές μονάδες. Υπάρχουν και οι πληροφορίες, που θέλουν την ελληνική πλευρά να επιμένει στη λύση του «Αμυνταίου», χωρίς βέβαια να σημαίνει ότι απορρίπτει την ιδέα της «Μεγαλόπολης».\n«Καμία πρόταση από Παναγιωτάκη»\nΣτο μεταξύ στο τραπέζι των διαπραγματεύσεων δεν αναμένεται να πέσει η πρόταση του προέδρου της ΔΕΗ Εμμανουήλ Παναγιωτάκη για πώληση πελατολογίου, με αρχή 500.000 καταναλωτές.\nΟ υπουργός ΠΕΝ Γιώργος Σταθάκης, παρά την επιμονή συνεργατών του κ. Παναγιωτάκη, πως έχει καταθέσει την πρόταση για διάθεση χαρτοφυλακίου, μόλις προχθες με δήλωση του στον ΑΝΤ1 υποστήριξε το αντίθετο: «Αυτή τη στιγμή δεν υπάρχει κάποιο τελικό πόρισμα για αυτό το σχέδιο από τη Δ.Ε.Η. Είναι μια πρόωρη συζήτηση που δεν μπορούμε να κάνουμε ακόμη», σημείωσε ο υπουργός απαντώντας σε σχετική ερώτηση.\nΤο… παζλ της ΔΕΠΑ και των ΕΠΑ\nΤο άλλο μεγάλο θέμα είναι ο νέος ρόλος που καλείται να παίξει η ΔΕΠΑ στην αγορά φυσικού αερίου. Οι δανειστές έχουν ανοίξει ως γνωστόν θέμα, ώστε η ΔΕΠΑ που είναι μέτοχος με 51% στις ΕΠΑ Αττικής και Θεσσαλονίκης – Θεσσαλίας να έχει έναν πιο παθητικό ρόλο. Σημειώνεται ότι το άλλο 49%, αλλά με μάνατζμεντ το έχουν οι μέτοχοι της Shell και της ΕΝΙ, αντίστοιχα.\nΠηγές θέλουν τον διευθύνοντα σύμβουλο της ΔΕΠΑ Θεόδωρο Κιτσάκο να έχει αναλάβει να βρει λύση σε συνεννόηση με τους άλλους μετόχους, έχοντας ως γνώμονα την προστασία των συμφερόντων των μετόχων της εταιρίας που διοικεί. Οι συζητήσεις μεταξύ ΔΕΠΑ και Shell και ENI, συνεχίζονται σε μία λογική win –win, δηλαδή ικανοποιώντας τις απαιτήσεις της συμφωνίας κυβέρνησης – δανειστών αλλά χωρίς να απαξιώνεται ο ρόλος της δημόσιας επιχείρησης.\nTAGS: ΔΕΗ ΔΕΠΑ διαπραγμάτευση ενεργειακά λιγνιτικές μονάδες ΥΠΕΝ


Κακλαμάνης: Ο ΣΥΡΙΖΑ δεν μπορεί να ζητά συναίνεση - Newpost.gr\nΗ ζέστη συνεχίζεται - Μικρή πτώση της θερμοκρασία από το μεσημέρι του Newsroom Δημοσίευση 13 Ιανουαρίου 2015, 15:43 / Ανανεώθηκε 13 Ιανουαρίου 2015, 15:45 Κακλαμάνης: Τα πεπραγμένα του ΣΥΡΙΖΑ δεν του δίνουν το δικαίωμα να ζητά συναίνεση από τη ΝΔ\n«Πριν από τις γιορτές είχα πει ότι διαφωνών η ατζέντα να περιορίζεται μόνο στο οικονομικό κομμάτι αλλά θα έπρεπε να ανοίξει και σε άλλα θέματα», δήλωσε ο Νικήτας Κακλαμάνης.\nΜιλώντας στην εκπομπή «Πρώτη Γραμμή» στον ΣΚΑΪ, ο κ. Κακλαμάνης σημείωσε ότι «αναμφισβήτητα, το βασικό είναι το οικονομικό στη καθημερινότητα του κόσμου αλλά αυτό δεν σημαίνει ότι οι Έλληνες δεν ενδιαφέρονται για την εσωτερική ασφάλεια, το μεταναστευτικό, την υγεία ή την παιδεία…».\nΟ κ. Κακλαμάνης επεσήμανε πως «τα πεπραγμένα του ΣΥΡΙΖΑ 2,5 χρόνια τώρα δεν του δίνουν το δικαίωμα να ζητά συναίνεση από τη ΝΔ και αντιλαμβάνονται όλοι τι λέω. Δεν ανήκω στην κατηγορία των ανθρώπων που όταν υπάρχει ένα μείζον θέμα δεν δέχομαι τη συναίνεση. Αλλά το θέμα είναι σε ποια βάση θα γίνει. Για παράδειγμα τα όσα λέει η ΝΔ είναι «πταίσματα» μπροστά σε αυτά που λέει ο κ. Λαπαβίτσας, τον οποίο ανάγκασαν να βγάλει ανακοίνωση διορθωτική, σχετικά με το αν μπορεί ο ΣΥΡΙΖΑ να τηρήσει τις προεκλογικές υποσχέσεις του».\nΑκόμη, πρόσθεσε ότι «αν ήμουν στη θέση του κ. Τσίπρα θα ευχόμουν να μην πάρει ο ΣΥΡΙΖΑ αυτοδυναμία γιατί μετά δεν θα μπορούσα να εξηγήσω την κωλοτούμπα που θα γίνει». «Θέλω να τονίσω και κάτι θετικό, που πρόκειται να γίνει τις επόμενες μέρες. Εντός της εβδομάδας θα εκδοθεί υπουργική απόφαση για μείωση ως και 100% στις προσαυξήσεις σε όσους έχουν οφειλές στο δημόσιο. Αφορά χιλιάδες μικρομεσαίες επιχειρήσεις, που έχουν υποχρεώσεις στα ασφαλιστικά ταμεία αλλά είναι συνεπείς στις υποχρεώσεις τους», τόνισε.\n«Είναι γνωστή η θέση μου για τον ΕΝΦΙΑ και τον κ. Γιάννη Στουρνάρα. Η δήλωση του πρωθυπουργού, ότι ο ΕΝΦΙΑ θα μειωθεί, γίνεται τώρα επειδή προκύπτει και με βάση απόφαση του ΣτΕ. Η κυβέρνηση είναι υποχρεωμένη να προχωρήσει σε αναπροσαρμογή προς τα κάτω των αντικειμενικών αξιών», είπε σε άλλο σημείο.\nΌσον αφορά στο e-mail του Γκίκα Χαρδούβελη, ο υποψήφιος βουλευτής Α' Αθηνών της Νέας Δημοκρατίας υπογράμμισε πως «δεν περνούσε την Κοινοβουλευτική Ομάδα της ΝΔ. Οι δεσμεύσεις είναι σε 4 πράγματα που τα ξέρετε. Βέβαια είναι άσχημο πράγμα η αύξηση του ΦΠΑ έστω και για τον ύπνο μόνο στα ξενοδοχεία».\nΕπίσης, ανέφερε πως είναι υπέρ του να γίνει ένας σύγχρονος νόμος για τον συνδικαλισμό. «ε καμία περίπτωση βεβαίως δεν εννοώ την καταστρατήγηση του συνταγματικού δικαιώματος του συνδικαλισμού. Επίσης αν ήταν άλλη περίοδος και όχι της οικονομικής κρίσης δεν νομίζω ότι θα υπήρχε ούτε ένας άνθρωπος που δε θα δεχόταν ότι μπορείς να παίρνεις σύνταξη στα 15 χρόνια εργασίας. Τώρα ξέρω ότι υπάρχει πρόβλημα να γίνουν τα 15 χρόνια 20», σημείωσε. Ο Νικήτας Κακλαμάνης αναφέρθηκε επίσης στο Σκοπιανό και τις θέσεις του ΣΥΡΙΖΑ, λέγοντας χαρακτηριστικά: «Καταρχήν θα ήθελα να γνωρίζω, αν ο ΣΥΡΙΖΑ υιοθετεί τις θέσεις του κ. Τρεμόπουλου -τον οποίο συμπεριέλαβε στα ψηφοδέλτια του- για το Σκοπιανό. Γιατί για όσους δεν ξεχνούν, ο κ. Τρεμόπουλος είναι απ’ αυτούς, που έχουν την ίδια άποψη με τη φιλοσκοπιανή οργάνωση του “Ουράνιου Τόξου”» και συμπλήρωσε:\n«Από εκεί πέρα θυμίζω, ότι στις 18 Δεκεμβρίου 2008, επί προεδρίας-Σαρκοζί, με εισήγηση του τότε πρωθυπουργού, Κώστα Καραμανλή, υπογράφηκε το σύμφωνο -το οποίο καταρτίσει ο Προκόπης Παυλόπουλος- για τη μετανάστευση στην Ευρώπη και το οποίο έθετε δικλείδες ασφαλείας για όλες τις χώρες. Σήμερα απ’ ότι έχω καταλάβει ο ΣΥΡΙΖΑ λέει ότι θα «ρίξει τον “φράχτη”».\n«Από την άλλη υπάρχει η θέση του ΣΥΡΙΖΑ, που ισχύει από το 2012 και δεν έχει αλλάξει. Ξέρετε για τι μιλάει; Είναι αντίθετος με τον “λεγόμενο πόλεμο κατά της τρομοκρατίας”. Μπορεί να μας εξηγήσει τι εννοεί; Γιατί για μένα η τρομοκρατία δεν έχει χρώμα και κυρίως άλλοθι. Ή είσαι υπέρ ή είσαι κατά…», σημείωσε. Τέλος, ο υποψήφιος βουλευτής Α' Αθηνών της Νέας Δημοκρατίας είπε πως «καλά κάνει σήμερα ο Γιώργος Παπανδρέου και μας κουνάει το δάχτυλο. Από τη στιγμή, που η ΝΔ δεν έκανε εξεταστική για το Μνημόνιο κάτι, που εγώ ζητούσα επιμόνως… Τώρα όμως, που ο κ. Παπαδημούλης είπε, ότι θα επαναφέρει το θέμα του ελλείμματος στο Ευρωκοινοβούλιο, να δούμε τι θα πει ο υπόδικος, κ. Γεωργίου, που παραμένει πρόεδρος της ΕΛΣΤΑΤ».


Πανελλήνιες 2020 - Υπουργείο Παιδείας: Νέες οδηγίες για τα φιλολογικά μαθήματα\nΠροκειμένου να ενημερωθούν οι καθηγητές που διδάσκουν αυτά τα μαθήματα, καθώς και οι μαθητές που προετοιμάζονται για τις Πανελλήνιες 2020 το υπουργείο Παιδείας απέστειλε σε όλα τα λύκεια της χώρας, σημαντικές οδηγίες για τη διδασκαλία και την εξέταση των πανελλαδικώς εξεταζομένων φιλολογικών μαθημάτων, των Αρχαίων Ελληνικών και της Νεοελληνικής Γλώσσας- Λογοτεχνίας, της Γ’ Λυκείου\nΟι οδηγίες έχουν ως εξής: Ι. Για το μάθημα των Αρχαίων Ελληνικών\n1. Υπενθυμίζεται ότι το Πρόγραμμα Σπουδών, τα σχολικά βιβλία: α) «Αρχαία Ελληνικά, Φάκελος Υλικού Γ’ τάξης Γενικού Λυκείου και β) Αρχαία Ελληνικά, Φιλοσοφικός Λόγος» Γ’ τάξης Γενικού Λυκείου, των Μ. Κοπιδάκη κ.ά. εκδ. ΙΤΥΕ «Διόφαντος», βάσει των οποίων καθορίζεται η διδακτέα/εξεταστέα ύλη (ΦΕΚ τ.Β ́ 3226/22.08.2019), αποτελούν το πλαίσιο αναφοράς για τη διδασκαλία του μαθήματος.\n2. Τα περικειμενικά στοιχεία (εισαγωγές του διδακτικού βιβλίου «Αρχαία Ελληνικά, Φιλοσοφικός Λόγος», εισαγωγές θεματικών ενοτήτων από τον Φάκελο Υλικού, σύντομα εισαγωγικά σημειώματα που συνοδεύουν τα κείμενα αναφοράς και τα ερμηνευτικά σχόλια που συνοδεύουν τα κείμενα αναφοράς και στα δύο διδακτικά βιβλία), στηρίζουν τους μαθητές και τις μαθήτριες στην ερμηνευτική προσέγγιση των κειμένων αναφοράς και στην επεξεργασία των παράλληλων κειμένων.\n3. Η βιβλιογραφία που παρατίθεται στο τέλος προσφέρεται για τον/την εκπαιδευτικό που θέλει να αναζητήσει περισσότερες πληροφορίες. Οι εισαγωγές και τα σχόλια που υπάρχουν στις εκδεδομένες μεταφράσεις, οι οποίες καταγράφονται στο τέλος του Φακέλου υλικού (σελ. 211-214), είναι βιβλιογραφικό υλικό για τον/την εκπαιδευτικό. Άλλωστε, για τις θεματικές ενότητες 2-5 υπάρχει: α) το βιβλίο εκπαιδευτικού (διαθέσιμο στη σελίδα του Ψηφιακού Σχολείουhttp://ebooks.edu.gr/new/ ) β) το υλικό που παραμένει ηλεκτρονικά διαθέσιμο στη σελίδα του Κ.Ε.Ε. (http://www.kee.gr/html/themata_main.php) γ) τα Ψηφιακά εκπαιδευτικά βοηθήματα, διαθέσιμα στη σελίδαhttp://www.study4exams.gr/anc_greek/index.php)\n4. Οι μαθητές και οι μαθήτριες για την ερμηνευτική προσέγγιση των κειμένων αναφοράς απαιτείται να λαμβάνουν υπόψη τους: α) τις εισαγωγές από το διδακτικό βιβλίο, όπως ορίζονται στην εξεταστέα ύλη, β) τις εισαγωγές των θεματικών ενοτήτων από τον φάκελο υλικού και γ) τα σχόλια που υπάρχουν για κάθε κείμενο αναφοράς στον φάκελο υλικού και στο διδακτικό βιβλίο. Οι ερμηνευτικές ερωτήσεις, που θέτουν οι διδάσκοντες/ουσες στις γραπτές εξετάσεις, καθώς και η βαθμολόγησή τους, πρέπει να στηρίζονται κατά κύριο λόγο σε αυτό το «περικειμενικό» υλικό.\n5. Ο/Η εκπαιδευτικός μπορεί να δίνει επιπλέον «περικειμενικό» υλικό, στον βαθμό που κρίνει ότι είναι απαραίτητο για την υποστήριξη των μαθητών και των μαθητριών στην κατανόηση των κειμένων, αλλά χωρίς αυτό να ανατρέπει τις διδακτικές προτεραιότητες του μαθήματος, όπως αυτές αποτυπώνονται στο ΠΣ.\n6. Στην περίπτωση που η ερώτηση κατανόησης του κειμένου αναφοράς είναι ανοιχτού τύπου είναι σημαντικό οι μαθητές/-ήτριες να απαντούν καταγράφοντας εκείνες και μόνο τις πληροφορίες που ζητούνται, αφού πρώτα έχουν αποκωδικοποιήσει το κείμενο, χωρίς να επεκτείνονται σε ερμηνευτικές ή άλλες αναφορές.\n7. Οι ερμηνευτικές ερωτήσεις που θέτουν οι διδάσκοντες/-ουσες στις γραπτές δοκιμασίες πρέπει κατά κύριο λόγο να στοχεύουν στη δημιουργική αξιοποίηση του περιεχομένου των κειμένων αναφοράς καθώς και του ερμηνευτικού περικειμενικού υλικού που εμπεριέχεται στα σχολικά βιβλία (δες παραπάνω). Στοιχεία για τη θετική βαθμολόγηση των ερμηνευτικών απαντήσεων συνιστούν: η πληρότητα με βάση τα παραπάνω, η σαφήνεια, η συνοχή και η τεκμηρίωση με βάση το κείμενο αναφοράς. Είναι σημαντικό οι μαθητές/-ήτριες να μην παραθέτουν απλώς πληροφορίες, π.χ. τα σχόλια του βιβλίου, αλλά να ερμηνεύουν το δοθέν φιλοσοφικό κείμενο στο πλαίσιο του συγκεκριμένου ερωτήματος που τους έχει τεθεί. Από την άλλη, είναι αναγκαίο να αποφεύγουν εξεζητημένες επισημάνσεις, «επίδειξη φιλοσοφικών ή εγκυκλοπαιδικών γνώσεων» και εν γένει αναφορές που απέχουν από την ουσία του ερωτήματος.\n8. Η απόδοση του κειμένου αναφοράς σε νεοελληνικό λόγο από τους μαθητές και τις μαθήτριες εξακολουθεί να αποτελεί μέρος της διδακτικής πράξης, αλλά πλέον χρειάζεται να γίνεται με πιο ενεργητικό τρόπο με την αξιοποίηση των παράλληλων μεταφράσεων, ώστε και η κατανόηση του κειμένου αναφοράς να είναι πιο αποτελεσματική.\n9. Οι εισαγωγές μπορούν να διδαχθούν σε συνδυασμό με τη διδασκαλία των θεματικών ενοτήτων είτε στην αρχή της διδασκαλίας κάθε θεματικής ενότητας είτε και σε συνδυασμό με τη διδασκαλία των διδακτικών ενοτήτων κατά την κρίση του/της διδάσκοντος/ουσας.\nΥπενθυμίζεται ότι δε χρειάζεται οι μαθητές και οι μαθήτριες να οδηγούνται στη μηχανιστική απομνημόνευση των εισαγωγών και τη στείρα αναπαραγωγή εκφραστικών επιλογών των συγγραφέων του σχολικού βιβλίου «Φιλοσοφικός λόγος».\n10. Υπενθυμίζεται ότι η ερμηνευτική ερώτηση που αφορά στο αδίδακτο παράλληλο κείμενο έχει ως στόχο τη σύγκριση του παράλληλου κειμένου με το κείμενο αναφοράς. Επομένως, χρειάζεται η διατύπωση του ερωτήματος να είναι σαφής, στοχευμένη σε συγκεκριμένα σημεία και των δυο κειμένων. Είναι σημαντικό με τη συγκεκριμένη ερώτηση ο/η μαθητής/-ήτρια να μην οδηγείται σε επανάληψη αναφορών που αξιοποιήθηκαν στις άλλες δύο ερμηνευτικές ερωτήσεις, αλλά να εμβαθύνει στο συγκεκριμένο ζήτημα. Επιπλέον, είναι καλό να αποφεύγονται οι φιλοσοφικοί αναχρονισμοί και οι συγκρίσεις που υπερβαίνουν τις γνωστικές δυνατότητες των μαθητών/-τριών.\n11. Σημαντική παράμετρος είναι η οργάνωση του χρόνου επεξεργασίας των ερωτήσεων από τους/τις μαθητές/-ήτριες. Αν και στο ΦΕΚ της αξιολόγησης του μαθήματος δεν προβλέπεται συγκεκριμένο όριο λέξεων για τις ερμηνευτικές ερωτήσεις, διδακτικά είναι χρήσιμο να ασκηθούν οι μαθητές/-ήτριες να επικεντρώνονται στα ουσιώδη. Προς αυτή την κατεύθυνση θα βοηθούσε ένα ενδεικτικό όριο λέξεων (ανάλογα και με το ερώτημα που τίθεται).\n12. Τα κείμενα αυτενέργειας που εμπεριέχονται στον Φάκελο Υλικού είναι ενδεικτικά και δεν αποτελούν μέρος της εξεταστέας ύλης. Ωστόσο, η τυπολογία των προτεινόμενων ασκήσεων αποτελεί σημαντική βοήθεια για τη δομολειτουργική προσέγγιση των κειμένων και την αξιολόγηση των μαθητών και των μαθητριών με τέτοιου είδους ερωτήσεις.\n1. Για τη «συνοπτική νοηματική απόδοση» (το πρώτο θέμα κατά τον «τρόπο εξέτασης…» ) επισημαίνονται τα εξής:\n· Να παρουσιάσετε συνοπτικά, σε 60 – 80 λέξεις, το περιεχόμενο των τριών πρώτων παραγράφων του κειμένου.\n· Να παρουσιάσετε συνοπτικά τις απόψεις του συγγραφέα του δεύτερου κειμένου σχετικά με την ευθύνη της Πολιτείας για την έξαρση του φαινομένου της βίας. (60-80 λέξεις)\n· Να παρουσιάσετε συνοπτικά, σε 50-60 λέξεις, τις αντιλήψεις και πρακτικές που είναι αναγκαίο να ληφθούν υπόψη για την οικονομική ανάπτυξη προς όφελος ολόκληρης της ανθρωπότητας, σύμφωνα με τη συγγραφέα του κειμένου.\n2. Για το δεύτερο θέμα διευκρινίζονται τα εξής:\nβ. Δεν δίνονται ερωτήματα που στηρίζονται σε μεταγλωσσικούς όρους ή ζητούν την αναπαραγωγή τους (π.χ. τρόποι ανάπτυξης παραγράφου, χαρακτηρισμοί συλλογισμών ως προς τη μορφή ή τη συλλογιστική πορεία, χαρακτηριστικά κειμενικού είδους, τροπικότητα, ονοματοποίηση κ.ά). Αυτό δε σημαίνει ότι δε διδάσκονται οι μεταγλωσσικοί όροι, όπως και βασικές λεξικογραμματικές γνώσεις, τις οποίες οι μαθητές και οι μαθήτριες ήδη γνωρίζουν από προηγούμενες τάξεις και τις αξιοποιούν με σκοπό αφενός να διαβάζουν (κατανοούν, ερμηνεύουν, κρίνουν) και αφετέρου να παράγουν αποτελεσματικά κείμενα. Οι μαθητές και οι μαθήτριες χρήσιμο είναι να εξοικειωθούν με τις γνώσεις που περιέχονται στο γλωσσάρι, να τις χρησιμοποιούν λειτουργικά ως εργαλεία ανάλυσης των κειμένων, προκειμένου να αντιλαμβάνονται τον ρόλο που έχουν στη διαμόρφωση του νοήματος. Υπ’ αυτή την έννοια οι μαθητές και οι μαθήτριες μπορούν να αξιοποιούν – δυνητικά και όχι αποκλειστικά – τους μεταγλωσσικούς όρους που τους/τις βοηθούν στη σαφέστερη διατύπωση της απάντησής τους.\n· Για παράδειγμα στην ερώτηση: «Με ποιους τρόπους νομίζετε ότι ο συγγραφέας επιχειρεί να πείσει ή να επηρεάσει τους αναγνώστες του;», δεν απαιτείται οι μαθητές και οι μαθήτριες να αναφερθούν ονομαστικά μόνο στους τρόπους και τα μέσα πειθούς (ανακαλώντας μόνο τυπικά τη σχετική ορολογία), αλλά να αποδείξουν πώς ο συγγραφέας χρησιμοποιεί επιχειρήματα, στατιστικές, μελέτες, παραδείγματα, απόψεις ειδικών, περιγραφή και αφήγηση γεγονότων ή/και κατάλληλες γλωσσικές επιλογές, προκειμένου να πληροφορήσει/ να συγκινήσει/ να προβληματίσει/ να διαμαρτυρηθεί κ.ά., αντλώντας στοιχεία και παραπέμποντας στο κείμενο.\n· Τα παραπάνω ισχύουν και για τη γλώσσα του κειμένου. Είναι δυνατή η συσχέτιση της λειτουργίας μιας ή περισσότερων λέξεων ενός κειμένου ως προς το επικοινωνιακό αποτέλεσμα που δημιουργούν στον αποδέκτη (μαθητή/-ήτρια). Επίσης, με την αναζήτηση συνώνυμων λέξεων ή φράσεων μπορεί να γίνει ο μετασχηματισμός των χωρίων στο ίδιο ή διαφορετικό υφολογικό επίπεδο.\n· Παράδειγμα: Να δικαιολογήσεις την επανάληψη της λέξης «αγωνιζόμαστε» στο τέλος του κειμένου σε σχέση με το θέμα του και την πρόθεση αυτών που υπογράφουν τη Διακήρυξη και να την αντικαταστήσεις με μια συνώνυμη λέξη που θα υπηρετούσε πιο αποτελεσματικά την πρόθεση αυτών που την υπογράφουν.\n– Ποιες από τις παρακάτω προτάσεις αποδίδουν ορθά απόψεις του συγγραφέα του κειμένου; ( Σ ή Λ). Να τεκμηριώσεις κάθε απάντησή σου παραθέτοντας σχετικά αποσπάσματα από το κείμενο.\n– Στη 2η παράγραφο η συγγραφέας φαίνεται ότι θέλει να π.χ καταγγείλει. Να επιλέξετε στο κείμενο τρεις (3) κειμενικούς δείκτες που υποστηρίζουν αυτή την επιδίωξη και να εξηγήσετε την επιλογή σας.\n– Αν ο σκοπός του συγγραφέα είναι να ευαισθητοποιήσει τον/την αναγνώστη/τριά του για το πρόβλημα, πώς το επιτυγχάνει; Για την απάντησή σας να παρατηρήσετε τα σημεία στίξης και τα σχήματα λόγου στη σημασία των λέξεων που επιλέγει ο συγγραφέας. Για να τεκμηριώσετε την απάντησή σας να αναφερθείτε με δύο (2) παραδείγματα από το κείμενο στα σημεία στίξης και με τρία (3) παραδείγματα στα σχήματα λόγου που υποστηρίζουν τον σκοπό του συγγραφέα\nΟ συγγραφέας ισχυρίζεται στη 2η παράγραφο: «……». Να καταγράψεις όλους τους τρόπους πειθούς που αξιοποιεί. Θεωρείς ότι τελικά καταφέρνει να σε πείσει; Να δικαιολογήσεις την απάντησή σου αξιολογώντας την πειστικότητα καθενός από τους τρόπους πειθούς που χρησιμοποιεί η συγγραφέας.\nΝα παρουσιάσεις την οργάνωση του επιχειρήματος στην 1η παράγραφο του κειμένου. (π.χ. Ισχυρίζεται ….. και στηρίζει τον ισχυρισμό της με τη χρήση ενός παραδείγματος/ και στη συνέχεια αιτιολογεί τον ισχυρισμό της…..)\nΤι εννοεί με τη φράση «……» η συγγραφέας; Να αποδώσετε το νόημα που δίνετε σε 40-50 λέξεις.\n– Ποια νομίζετε ότι είναι η πρόθεση του συγγραφέα στη συγκεκριμένη παράγραφο του κειμένου; Πώς ο τρόπος με τον οποίο επέλεξε να αναπτύξει την παράγραφο υπηρετεί την πρόθεση αυτή;\n– Να δείξετε τη νοηματική σχέση που έχει ο τίτλος με το υπόλοιπο κείμενο.\n– Βρες δύο γλωσσικές επιλογές στην τέταρτη παράγραφο με τις οποίες ο συντάκτης επιδιώκει να κάνει τον δέκτη να προσέξει το παράδειγμα που παραθέτει. Πώς το παράδειγμα αυτό συνδέεται με το θέμα του κειμένου και την πρόθεσή του;\n– – Ποια στάση φαίνεται να έχει ο συντάκτης του κειμένου απέναντι στην παράδοση; Εντόπισε δύο χωρία στα οποία το ύφος του λόγου του είναι ειρωνικό και διερεύνησε αν αυτή του η επιλογή συνδέεται με τη θέση που εκφράζει στο σύνολο του κειμένου.\n– Ποια νομίζεις ότι είναι η πρόθεση του συγγραφέα στη συγκεκριμένη παράγραφο του κειμένου; Πώς ο τρόπος, με τον οποίο επέλεξε να αναπτύξει την παράγραφο, υπηρετεί αυτή την πρόθεση;\n– -Νομίζεις ότι ο τίτλος του κειμένου είναι κατάλληλος, για να αποδώσει το περιεχόμενό του;\n– Ποιο επικοινωνιακό αποτέλεσμα δημιουργεί, κατά τη γνώμη σου, η επανάληψη της λέξης … στη δεύτερη παράγραφο του κειμένου και ποια η σχέση της με το θέμα του κειμένου και την πρόθεση του συντάκτη του;\n3. Για το τέταρτο θέμα (παραγωγή λόγου) διευκρινίζεται ότι:\n– Το Θέμα Δ σχετίζεται με τα μη λογοτεχνικά κείμενα και αφορά τη γραπτή παραγωγή κριτικού λόγου 300 έως 400 λέξεων (ανάλογα με τη βαρύτητα του θέματος).\n– Υπηρετεί συγκεκριμένο επικοινωνιακό πλαίσιο (σκοπό, πομπό, αποδέκτες, κειμενικό είδος).\n– Σε αυτό ζητείται από τους/τις μαθητές/-ήτριες η ανάπτυξη τεκμηριωμένης προσωπικής γνώμης ως προς τη συμφωνία ή τη διαφωνία τους με προβλήματα, θέσεις, στάσεις, στερεότυπα, προκαταλήψεις κ.ά. που θέτει το κείμενο / θέτουν τα κείμενα αναφοράς.\n– Όταν γίνεται λόγος για «αξιοποίηση πληροφοριών και βασικών εννοιών του κειμένου αναφοράς», επισημαίνεται η αξιολόγηση της κρίσης του/της μαθητή/- ήτριας, στον βαθμό που λαμβάνει υπόψη ή αγνοεί σημαντικές πτυχές του προβληματισμού, όπως αυτές προβάλλονται στο κείμενο (ή στα κείμενα) αναφοράς.\n– Αυτό δεν σημαίνει την αντιγραφή ιδεών των κειμένων αναφοράς, την αυτούσια αναπαραγωγή και τον σχολιασμό τους.\n– Αποτιμάται η δημιουργική αφομοίωση και η αξιοποίηση του περιεχομένου ή των απόψεων που περιλαμβάνονται σε αυτά, για την παραγωγή τεκμηριωμένης θέσης, για τη συγκρότηση της στάσης του/της μαθητή/-ήτριας, της συμφωνίας ή διαφωνίας ως προς το ζητούμενο.\n– Οι μαθητές/-ήτριες, δηλαδή, λαμβάνουν υπόψη τα κείμενα αναφοράς με σκοπό να τοποθετηθούν κριτικά με βάση τα προσωπικά τους βιώματα, να πάρουν δηλαδή θέση απέναντι σε ένα θέμα ή ερώτημα που τίθεται ως ζητούμενο. Γι’ αυτό και τα κείμενα αναφοράς πρέπει να κινητοποιούν τη σκέψη των μαθητών/-τριών και να τους προκαλούν να πάρουν θέση.\n– Τα ερωτήματα που τίθενται σε κάθε θέμα πρέπει να είναι τόσα και τέτοια ώστε να μπορούν να απαντηθούν με σαφήνεια και επάρκεια στο όριο των λέξεων που έχει τεθεί.\n– Αξιοποιώντας δημιουργικά τις πληροφορίες (π.χ. επιχειρήματα, ιδέες, εκφράσεις κ.ά.) από το κείμενο ή τα κείμενα αναφοράς με την ιδιότητά σας ως μαθητές/μαθήτριες να αναπτύξετε τις απόψεις σας σχετικά …. Το κείμενό σας να έχει τη μορφή άρθρου το οποίο θα δημοσιευτεί στο περιοδικό του σχολείου σας (γύρω στις 350 λέξεις).\n– Ο αρθρογράφος υποστηρίζει τη θέση ότι …. Εσείς συμφωνείτε ή διαφωνείτε με τη θέση αυτή; Να υποστηρίξετε τη γνώμη σας σε ένα κείμενο 350 λέξεων, το οποίο θα έχει τη μορφή διαδικτυακής επιστολής προς αυτόν.\n– Στο κείμενο παρουσιάζονται κάποια προβλήματα που έχει το σύγχρονο σχολείο. Ποιο από τα προβλήματα αυτά θεωρείτε ως το πιο σημαντικό; Να εξηγήσετε την άποψή σας και να προτείνετε τεκμηριωμένα κάποιους ενδεικτικούς τρόπους επίλυσής του αξιοποιώντας τη δική σας μαθητική εμπειρία. Το κείμενό σας να έχει τη μορφή και το ύφος της ομιλίας σε μια εκδήλωση στο σχολείο σας (γύρω στις 350 λέξεις).\n– Λαμβάνοντας υπόψη τη θέση του αρθρογράφου στο κείμενο αναφοράς Ι, καλείστε να τοποθετηθείτε στο εξής ερώτημα: Θεωρείτε ότι….\n– Ποια η γνώμη σου σχετικά με την άποψη που διατυπώνεται από πολλούς σήμερα ότι ο άνθρωπος είναι όσο ποτέ άλλοτε ελεύθερος να αποφασίζει και να επιλέγει στη ζωή του όσα ο ίδιος επιθυμεί;\n– Υπόθεσε ότι συμμετέχεις σε συζήτηση σε γνωστή σελίδα κοινωνικής δικτύωσης με θέμα την κοινωνική συμπεριφορά των ανθρώπων. Να εκθέσεις σε 300-400 λέξεις την προσωπική σου γνώμη σχετικά με το αν η ευγένεια είναι έμφυτη ή επίκτητη ιδιότητα. Για την οργάνωση του κειμένου σου μπορείς να αξιοποιήσεις στοιχεία από τα κείμενα αναφοράς.\n4. Ο αριθμός των κειμένων που θα διδαχθούν στη Νεοελληνική Γλώσσα στη διάρκεια της σχολικής χρονιάς, κατά τη διδασκαλία στην τάξη, και θα γίνουν αντικείμενο επεξεργασίας με δραστηριότητες κατανόησης και παραγωγής λόγου να είναι τουλάχιστον 15. Τα κείμενα που επιλέγουν οι εκπαιδευτικοί πρέπει να καλύπτουν όλους τους θεματικούς άξονες και να ανήκουν σε ποικίλα είδη.\n5. Στο «βιβλίο ύλης» οι εκπαιδευτικοί να γράφουν α) την ταυτότητα του κειμένου που επιλέγουν για επεξεργασία: τίτλος κειμένου, συγγραφέας, προέλευση κειμένου (π.χ σχολικό εγχειρίδιο, φάκελος υλικού, άλλο…) κειμενικό είδος (π.χ. άρθρο, δοκίμιο κ.λπ.) και β) τις δραστηριότητες κατανόησης και παραγωγής λόγου που συνοδεύουν την επεξεργασία του κειμένου.\n6. Για την παρακολούθηση της πορείας της διδασκαλίας στα «Πανελλαδικώς εξεταζόμενα μαθήματα», στις συγκεκριμένες φόρμες, οι εκπαιδευτικοί οφείλουν να καταγράφουν τον αριθμό των κειμένων των οποίων έχουν ολοκληρώσει την επεξεργασία.\n1. Σύνδεση ερμηνευτικού σχολίου με ερμηνευτικό διάλογο. (Βλ. Π.Σ.)\nΠροτεινόμενη διδακτική μεθοδολογία (σύμφωνα με το Π.Σ.) για την προσέγγιση των λογοτεχνικών κειμένων είναι ο «ερμηνευτικός διάλογος»: «Ο ερμηνευτικός διάλογος είναι μια διαδικασία ελεύθερης και μαζί τιθασευμένης από τους κειμενικούς δείκτες διασταύρωσης των φωνών των μαθητών/-τριών πάνω στο κείμενο[…] Βασικές παράμετροι του ερμηνευτικού διαλόγου είναι: i) η απόδοση νοήματος στα κείμενα και η ανάδυση ερωτημάτων ή θεμάτων για συζήτηση ii) η κατάθεση ποικίλων υποθέσεων για το νόημα και τα ερωτήματα/θέματα που αναδείχθηκαν, υποθέσεων που προκύπτουν από τους μηχανισμούς [κειμενικούς δείκτες] του κειμένου» (για τα βασικά σημεία-βήματα της διαλογικής διαδικασίας στην τάξη βλ. αναλυτικά στο Π.Σ.).\n2. Σύμφωνα με το ΦΕΚ4441/3.12.2019 οι μαθητές/-ήτριες ερμηνεύουν το λογοτεχνικό κείμενο ανιχνεύοντας το ερώτημα/ θέμα, αφού λάβουν υπόψη τους κειμενικούς δείκτες ή και το συγκείμενο.\n· Οι εκπαιδευτικοί κατά τη διδακτική πράξη καλούνται να δίνουν βαρύτητα στο κείμενο και στον τρόπο πρόσληψής του από τους/τις μαθητές/-ήτριες, χωρίς να επιμένουν σε «περικειμενικό υλικό».\n· Η λογική της παραδοσιακής φιλολογικής ανάλυσης, η οποία έδινε έμφαση στον/στην συγγραφέα και την ιστορική περίοδο και όχι στο κείμενο ή στον αποδέκτη του, δεν έχει θέση στην προσέγγιση των κειμένων.\n· Στο τέλος της διαδικασίας της ερμηνείας του λογοτεχνικού κειμένου οι μαθητές/-ήτριες διατυπώνουν ερμηνευτικό σχόλιο. Το «ερμηνευτικό σχόλιο» αποτελεί προσωπική εργασία, την οποία αναλαμβάνουν οι μαθητές/-ήτριες με σκοπό να ανασυνθέσουν στοιχεία από τη διδασκαλία ή την ανάγνωση που προηγήθηκε.\n· Ενδιαφέρει και αξιολογείται η προσωπική τους ανταπόκριση στο κείμενο. Σχετικά με την παραγωγή «ερμηνευτικού σχολίου» σε γραπτές εξετάσεις:\n3. Αξιολόγηση του ερμηνευτικού σχολίου\nδ. Επιδιώκεται το ερμηνευτικό σχόλιο να αξιολογείται συνολικά ως προς τα παραπάνω κριτήρια και να είναι εμφανής σ’ αυτό η κατανόηση/ερμηνεία του λογοτεχνικού κειμένου, καθώς και η τεκμηριωμένη ανταπόκριση του/της μαθητή/-ήτριας απέναντι στο ερώτημα/θέμα που διατυπώνει.\n– Να σχολιάσεις εκείνο το θέμα, από όσα θέτει το κείμενο, που κρίνεις πιο σημαντικό. Τεκμηρίωσε τη θέση σου.\n– Να διατυπώσετε το ερμηνευτικό σας σχόλιο για το ποίημα/αφήγημα κ.λπ.\n– Ποιο είναι το ερώτημα που, κατά τη γνώμη σας, θέτει το κείμενο “mal du depart” του Νίκου Καββαδία; Ποια είναι η απάντηση του ποιητικού υποκειμένου σ’ αυτό; Ποια είναι η δική σας απάντηση;\n– «Θεσσαλονίκη, Μέρες του 1969 μ. Χ.»: Ποιο είναι το ερώτημα που προκύπτει, κατά τη γνώμη σας, από τους στίχους 15 και 17 του ποιήματος; Αυτό το θέμα τι σημαίνει για εσάς;\n– «Ένα παιδί μετράει τα άστρα»: Να παρουσιάσεις τη συναισθηματική κατάσταση του δασκάλου, όπως αυτή εμφανίζεται στο απόσπασμα. Εννοείται ότι η γνώμη σου είναι ανάγκη να στηριχθεί σε δείκτες του κειμένου.\n5. Τα κείμενα που θα διδαχθούν στη Λογοτεχνία στη διάρκεια της σχολικής χρονιάς, κατά τη διδασκαλία στην τάξη, και θα γίνονται αντικείμενο ερμηνευτικής προσέγγισης θα πρέπει να επιλέγονται από ποικίλες κατηγορίες και να είναι τουλάχιστον 15.\n6. Στο «βιβλίο ύλης» οι εκπαιδευτικοί οφείλουν να γράφουν την ταυτότητα του κειμένου που επιλέγουν για επεξεργασία: Τίτλος κειμένου, Συγγραφέας, Προέλευση κειμένου (π.χ σχολικό εγχειρίδιο, φάκελος υλικού, άλλο…), Κειμενικό είδος (π.χ. ποίημα, διήγημα κ.λπ.) Για την παρακολούθηση της πορείας της διδασκαλίας στα «Πανελλαδικώς εξεταζόμενα μαθήματα» στις αντίστοιχες φόρμες οι εκπαιδευτικοί να καταγράφουν τον αριθμό των κειμένων των οποίων έχουν ολοκληρώσει την ερμηνευτική προσέγγιση. Παράλληλα, να σημειώνουν για κάθε κείμενο τον τίτλο και τον συγγραφέα.\n#ΑΡΧΑΙΑ#ΒΑΣΕΙΣ ΠΑΝΕΛΛΗΝΙΕΣ 2020#ΓΛΩΣΣΑ#ΔΙΔΑΚΤΕΑ ΥΛΗ#ΕΞΕΤΑΣΤΕΑ ΥΛΗ#ΛΟΓΟΤΕΧΝΙΑ#ΠΑΝΕΛΛΑΔΙΚΕΣ#ΠΑΝΕΛΛΑΔΙΚΕΣ 2020#ΠΑΝΕΛΛΑΔΙΚΕΣ ΕΞΕΤΑΣΕΙΣ#ΠΑΝΕΛΛΗΝΙΕΣ#ΠΑΝΕΛΛΗΝΙΕΣ 2020#ΠΑΝΕΛΛΗΝΙΕΣ ΕΞΕΤΑΣΕΙΣ#ΥΠΟΥΡΓΕΙΟ ΠΑΙΔΕΙΑΣ


ΔΙΟΓΕΝΗΣ Ο ΚΥΝΙΚΟΣ - ΕΙΔΗΣΕΙΣ|ΝΕΑ|ΕΝΗΜΕΡΩΣΗ|ΠΟΛΙΤΙΚΗ |ΣΧΟΛΙΑΣΜΟΣ|BLOG|ΚΟΙΝΩΝΙΑ\nΟ Διογένης ο Σινωπεύς, που ονομάστηκε «κύων» (δηλαδή σκύλος) είναι ο επιφανέστερος εκπρόσωπος της κυνικής σχολής, που ίδρυσε ο Αντισθένης ένας από τους πιο διαπρεπείς μαθητές του Σωκράτη.\nΟι κυνικοί φιλόσοφοι πρέσβευαν την απόλυτη αμφισβήτηση των πάντων, απέρριπταν κάθε εξουσία και θέλαν την απόλυτη ελευθερία του ανθρώπου.\nΟ Διογένης γεννήθηκε στη Σινώπη του Πόντου αλλά πολύ νέος ήρθε στην Αθήνα και έγινε μαθητής του Αντισθένη.\nΛέγεται ότι οι Σινωπείς τον εξόρισαν γιατί παραχάραξε το τοπικό νόμισμα. Άλλοι πάλι υποστηρίζουν ότι ακολούθησε στην εξορία τον πατέρα του Ικεσία, επόπτη του νομισματοκοπείου της Σινώπης, όταν αυτός κατηγορήθηκε σαν παραχαράκτης. Πάντως, όταν αργότερα κάποιοι τον κατηγόρησαν λέγοντας “οι Σινωπείς σε καταδίκασαν να φύγεις” εκείνος απάντησε ...“κι εγώ τους καταδίκασα να μείνουν”.\nΟ Διογένης πίστευε πως ο άνθρωπος είναι από τη Φύση εφοδιασμένος με όλα όσα χρειάζεται και δεν έχει ανάγκη από περιττά πράγματα. Μόνος του δημιουργεί για τον εαυτό του πλήθος τεχνητές ανάγκες και επιθυμίες, που τελικά τον υποδουλώνουν.\nΕφαρμόζοντας στην πράξη τις αρχές του κυκλοφορούσε στην Αθήνα ξυπόλυτος, φορώντας χειμώνα καλοκαίρι το ίδιο ρούχο και μόνο στα μεγάλα κρύα δανειζόταν από κάποιο φίλο του ένα μανδύα και είχε στην πλάτη του ένα σακούλι όπου έβαζε τίποτε τρόφιμα και ένα τάσι για να πίνει νερό.\nΌταν μια μέρα είδε ένα παιδί να πίνει νερό από τη βρύση χρησιμοποιώντας τις παλάμες του, το πέταξε κι αυτό. Κοιμόταν χωρίς να μεταχειρίζεται στρωσίδια μέσα σε ένα … πιθάρι, που άλλοτε το κυλούσε στη Βασίλειο Στοά κι άλλοτε στο Μητρώο, κάτω από την Ακρόπολη.\nΠραγματικά τελικά πουλήθηκε σ’ αυτόν, που λεγόταν Ξενιάδης και ήταν πλούσιος Κορίνθιος. Ο Ξενιάδης τον πήρε στην πατρίδα του και του ανέθεσε την εκπαίδευση των γιων του.\nΟ Διογένης εξοικείωσε τα παιδιά του Ξενιάδη με την ποίηση και τις επιστήμες, τα γύμνασε στη σκοποβολή, το ακόντιο, την ιππασία και τη λιθοβολία, ταυτόχρονα όμως τους δίδαξε πως ο αθλητισμός ωφελεί μέχρι να κοκκινίσουν τα μάγουλά σου.\nΑπό κει και πέρα είναι βλαβερός και καταστρέφει το μυαλό. Έμαθε στα παιδιά του Ξενιάδη, που σύντομα λάτρεψαν το δάσκαλό τους, να είναι σεμνά, πρόθυμα, ολιγαρκή και μετριόφρονα.\nΕτικέτες ΑΡΧΑΙΑ ΕΛΛΑΔΑ, ΔΙΟΓΕΝΗΣ, ΙΣΤΟΡΙΑ


Αποθεώνει Αιγάλεω και Παλτόγλου ο Ηρόδοτος για τη φιλοξενία – stoplekto.gr\nΜε ανακοίνωση που εξέδωσε ο Ηρόδοτος ευχαρίστησε τα πρόσωπα από τη διοίκηση του Αιγάλεω που συνέβαλαν ώστε οι φίλαθλοι της ομάδας τους να παρακολουθήσουν όπως χρειάζονταν την αναμέτρηση. Μάλιστα, ιδιαίτερη αναφορά γίνεται στον Άρη Παλτόγλου τον πρόεδρο του Σίτι που δεν επέτρεψε να δοθεί από τους φίλαθλους της ομάδας το αντίτιμο για το εισιτήριο του αγώνα.\n«Ο πρόεδρος και το ΔΣ του ΠΑΣΑ Ηρόδοτος θα ήθελε να ευχαριστήσει τον πρόεδρο του ΑΟ Αιγάλεω, κ. Άρη Παλτόγλου και ιδιαίτερα τους κ. Παναγιώτη Μανδραφλή, κ. Μηνά Αρχοντάκη, κ. Βασίλη Μέρτογλου και το ΔΣ του Αιγάλεω ΑΟ για την άψογη φιλοξενία που παρείχαν στην αποστολή της ομάδας μας και στους πενήντα περίπου φίλους του Ηροδότου που ταξίδεψαν στην Αθήνα για να παρευρεθούν κοντά στην ομάδα μας. Αξίζει να σημειωθεί ότι όλοι οι φίλοι του Ηροδότου με εισήγηση του προέδρου κ. Άρη Παλτόγλου και του ΔΣ δεν πλήρωσαν εισιτήρια.\nΣτο δεύτερο γύρο, στην έδρα μας, θα ανταποδώσουμε στο έπακρο την άψογη φιλοξενία και ευχόμαστε καλή συνέχεια στο πρωτάθλημα».


ΕΝΙΑΙΟ ΜΕΤΩΠΟ ΑΝΤΙΣΤΑΣΗΣ ΚΑΘΗΓΗΤΩΝ « Ενωτικό Αριστερό\nPosted on 05/11/2013 Updated on 14/11/2013\nΈχοντας μαζί μας την παρακαταθήκη των αγώνων του σωματείου μας\nΈχοντας μαζί μας τη δύναμη που μας δίνει το δίκαιο της οργής μας\nΈχοντας μαζί μας τη δύναμη που μας δίνει η ανάγκη να υπερασπίσουμε τις ζωές μας\nΓια το ΨΩΜΙ: Το μέλλον μας δεν είναι στη φτώχεια , την εξαθλίωση, στην μαζική κατάθλιψη. Πλούτος υπάρχει και πρέπει να επιστρέψει σε αυτούς που τον παράγουν.\nΓια την ΠΑΙΔΕΙΑ: Δεν θα αφήσουμε να παραδοθεί το κοινωνικό αγαθό της δημόσιας εκπαίδευσης στα χέρια των αρπακτικών της ασύδοτης αγοράς. Το δημόσιο σχολείο πρέπει να χωράει όλα τα παιδιά και όχι τους λίγους. Πρέπει να δίνει γενική μόρφωση , κριτική σκέψη και όχι απόρριψη.\nΓια την ΕΛΕΥΘΕΡΙΑ: Στο βωμό της κρίσης περιορίζεται ασφυκτικά η δημοκρατία, συρρικνώνεται η εθνική κυριαρχία και δίνεται το δικαίωμα σε όργανα και μηχανισμούς της ευρωπαϊκής και της παγκόσμιας πλουτοκρατίας να διαφεντεύουν τη ζωή μας.\nΓια την ΑΝΑΤΡΟΠΗ: Να πούμε ξανά ΟΧΙ! Δεν θα περάσουν! Ο λαός θα τους ανατρέψει, θα αποκαταστήσει τη λαϊκή κυριαρχία και θα βάλει τις βάσεις για μια νέα πορεία της χώρας που θα είναι σε σύγκρουση με το σύστημα εξουσίας του κεφαλαίου που εκπροσωπούν κυβέρνηση και τρόικα.\nΔεν έχουμε άλλη επιλογή. Ξεπερνώντας τις συμβιβασμένες ηγεσίες ΓΣΕΕ-ΑΔΕΔΥ, τις δυνάμεις του κυβερνητικού – κομματικού συνδικαλισμού που αντιστέκονται με νύχια και με δόντια για να μην υπάρξει συντονισμός των σωματείων, εκμεταλλευόμενοι όλες τις δυνατότητες, οργανώνοντας τις δράσεις στα σωματεία από τα κάτω και σε συντονισμό – ενωτική κατεύθυνση σε πρωτοβάθμιο και δευτεροβάθμιο επίπεδο, μπορούμε να συμβάλλουμε για να αποκτήσει το συνδικαλιστικό κίνημα μαχητική κατεύθυνση και να ενταχθεί , κρατώντας τον αυτόνομο ρόλο του, στο μεγάλο κοινωνικό πολιτικό ρεύμα της ανατροπής.\nΟΛΟΙ ΜΑΖΙ ΕΝΩΜΕΝΟΙ ΜΙΑ ΓΡΟΘΙΑ